**บทที่ 2**

**ทฤษฎีและงานวิจัยที่เกี่ยวข้องกัน**

**แนวคิดในการวางระบบบัญชี**

วิไล วีระปรีย, จงจิตต์ หลีกภัย และประจิต หาวัตร (2553 : 1) ได้ให้ความหมายของระบบบัญชีว่า “ระบบการจัดเก็บข้อมูลทางการเงินอันประกอบด้วยแบบฟอร์ม หรือเอกสารต่าง ๆ บันทึกทางการบัญชี รายงาน ตลอดจนวิธีการและอุปกรณ์ต่าง ๆ ที่ได้นำมาใช้ในการรวบรวมข้อมูลเกี่ยวกับการดำเนินงาน และการเงินของกิจการแห่งใดแห่งหนึ่งให้แก่ฝ่ายจัดการ เพื่อช่วยให้ฝ่ายจัดการสามารถปฏิบัติหน้าที่อันอยู่ในความรับผิดชอบของตนให้ลุล่วงไปด้วยดี และเพื่อเสนอข้อมูลแก่บุคคลภายนอกผู้มีส่วนเกี่ยวข้องกิจการนั้น เช่น ผู้ถือหุ้น เจ้าหนี้ และส่วนราชการ เป็นต้น”

สมเดช โรจน์คุรีเสถียร (2556: 16) ได้ให้ความหมายระบบบัญชีว่า “ระบบการจำแนกประเภทของข้อมูลจากบัญชี สมุดบัญชี เอกสารแบบพิมพ์ วิธีการดำเนินงาน ตลอดจนการควบคุมทางการบัญชีและการนำเครื่องมือและอุปกรณ์ต่าง ๆ เข้ามาใช้ในการจัดทำ รวบรวมข้อมูลที่เกี่ยวข้องกับการดำเนินงานของกิจการให้สามารถนำเสนอข้อมูลทางบัญชีให้สำเร็จสมบูรณ์ไม่ว่าจะเป็นเรื่องที่เกี่ยวกับสินทรัพย์ หนี้สิน รายได้ ค่าใช้จ่าย และการประเมินผลในการดำเนินงานอย่างถูกต้องและเป็นระบบแบบแผนที่ดี นอกจากนี้ระบบบัญชียังช่วยให้มีการจัดทำรายงานเพื่อเสนอต่อผู้บริหาร ส่วนราชการที่เกี่ยวข้อง และบุคคลภายนอกอีกด้วย”

The National Association of College and University Business Officers และ สมาคมผู้สอบบัญชีแห่งประเทศสหรัฐอเมริกา : The American Institute of Certified Public Accountants (AICPA) เห็นว่า “ระบบบัญชีเกณฑ์พึงรับพึงจ่ายเป็นระบบที่สามารถนำมาใช้วัดการดำเนินงานของวิทยาลัยหรือมหาวิทยาลัยได้อย่างมีประสิทธิภาพ” (Douglas, 1995, อ้างอิงใน จันทนา สาขากร, สุนทรี จรูญ และนิตยา วงศ์ภินันท์วัฒนา, 2543) ประกอบกับการที่ GASB และ FASB กำหนดให้วิทยาลัยและมหาวิทยาลัยต่างใช้ระบบบัญชีเกณฑ์พึงรับพึงจ่ายในการบันทึกบัญชี ส่งผลให้สถาบันการศึกษาต่าง ๆ เปลี่ยนมาใช้ระบบบัญชีเกณฑ์พึงรับพึงจ่ายกันอย่างแพร่หลาย (Seigel and Shin, 1995; Hay, 1996; Bailey, 1997; Sims and Demediuk, 1998, อ้างอิงใน จันทนา สาขากร, สุนทรี จรูญ และนิตยา วงศ์ภินันท์วัฒนา, 2543)

ระบบบัญชีที่ผู้วิจัยทำการศึกษา ได้แก่ ระบบบัญชีจัดซื้อ ระบบบัญชีสินทรัพย์ถาวร และระบบบัญชีคลังพัสดุ ซึ่งมีรายละเอียดดังต่อไปนี้

**ระบบบัญชีจัดซื้อ**

ดุษณีย์ ส่องเมือง (2555) กล่าวว่า ระบบบัญชีจัดซื้อ มีวัตถุประสงค์ดังนี้

1. เพื่อตรวจสอบและควบคุมการจัดซื้อให้ได้รับสินค้าที่ถูกต้อง ครบถ้วนตามความต้องการ และปฏิบัติตามระเบียบที่กำหนดไว้
2. เพื่อควบคุมดูแลการจัดเก็บสินค้าให้รัดกุมปลอดภัย ไม่สูญหาย
3. เพื่อควบคุมการปฏิบัติงานจัดซื้อให้มีการจัดทำเอกสารหลักฐานที่ถูกต้อง ครบถ้วน เป็นหลักฐานบันทึกบัญชี มีการจัดทำรายงานเจ้าหนี้ สินค้าคงเหลือ และภาษีซื้อ เพื่อเป็นข้อมูลประกอบการดำเนินงาน

**ระบบบัญชีสินทรัพย์ถาวร**

วิไล วีระปรีย, จงจิตต์ หลีกภัย และประจิต หาวัตร (2553) กล่าวว่า การควบคุมสินทรัพย์ถาวรพิจารณาเป็น 3 ระยะ ดังนี้

ระยะแรก เริ่มตั้งแต่การจัดหาสินทรัพย์มาใช้ในการดำเนินงาน ซึ่งต้องมีการทำงบประมาณสินทรัพย์ถาวร และมีวิธีการจัดซื้อที่มีการควบคุมภายในที่ดี

ระยะที่สอง เริ่มตั้งแต่เมื่อได้สินทรัพย์มาไว้ในความครอบครองแล้ว ซึ่งจะต้องมีการจัดหมวดหมู่ ให้รหัส ทำบัญชีคุมสินทรัพย์ ทำการประกันภัย กำหนดกวิธีการคิดค่าเสื่อมราคา และควบคุมค่าใช้จ่ายต่าง ๆ เกี่ยวกับสินทรัพย์ถาวร และตรวจนับสินทรัพย์ถาวรเมื่อสิ้นงวด

ระยะที่สาม คือ เวลาที่เลิกใช้สินทรัพย์นั้น ซึ่งจะต้องมีการขออนุมัติจำหน่าย และกำหนดวิธีการจำหน่าย

ดุษณีย์ ส่องเมือง (2555) กล่าวว่า ระบบบัญชีสินทรัพย์ถาวร มีวัตถุประสงค์ดังนี้

1. เพื่อตรวจสอบ ควบคุมการจัดซื้อสินทรัพย์ถาวรให้ถูกต้อง ตามระเบียบการจัดซื้อและได้รับสินทรัพย์ที่จัดซื้อครบถ้วนตรงตามความต้องการ
2. เพื่อให้มีการจัดเก็บสินทรัพย์ถาวรได้อย่างปลอดภัย ไม่สูญหาย
3. เพื่อให้มีการคิดค่าเสื่อมราคาสินทรัพย์ถาวร ด้วยวิธีที่ยอมรับกันโดยทั่วไป และสม่ำเสมอ
4. เพื่อควบคุมการจำหน่ายสินทรัพย์ถาวรออกจากบัญชีอย่างถูกต้อง และครบถ้วน โดยการอนุมัติ และบันทึกบัญชี
5. เพื่อให้มีเอกสารประกอบการปฏิบัติงานและเป็นหลักฐานในการบันทึกบัญชี

ดังนั้นจึงจะเห็นได้ว่า การวางระบบบัญชีสำหรับสินทรัพย์ถาวรในระยะแรกนั้นมีวัตถุประสงค์

เช่นเดียวกับระบบบัญชีจัดซื้อ แต่เนื่องจากสิ่งที่ซื้อมีราคาสูงกว่า จึงต้องใช้วิธีการที่รัดกุมยิ่งขึ้น (วิไล วีระปรีย, จงจิตต์ หลีกภัย และประจิต หาวัตร, 2553)

**ระบบบัญชีคลังพัสดุ**

**แนวคิดการควบคุมภายใน**

สมาคมผู้สอบบัญชีรับอนุญาตแห่งประเทศสหรัฐอเมริกา (AICPA) ได้กล่าวถึง การควบคุมภายในด้านการบัญชีไว้ในมาตรฐานการสอบบัญชีเกี่ยวกับการประเมินระบบการควบคุมภายในของผู้สอบบัญชี ว่าหมายถึง แผนการจัดองค์การ วิธีการ และมาตรการต่าง ๆ ที่เกี่ยวข้องโดยตรงกับการดูแลรักษาทรัพย์สิน การตรวจสอบความถูกต้องและเชื่อถือได้ของข้อมูลทางการบัญชี

**แนวคิดการบริหารความเสี่ยง**

**งานวิจัยที่เกี่ยวข้องกัน**

นิภาวัลย์ มัทวานุกูล (2542) ได้ทำการวิจัยเรื่อง ระบบบัญชีและการควบคุมภายในสินทรัพย์ถาวรของสถาบันราชภัฏสุรินทร์ โดยมีวัตถุประสงค์เพื่อศึกษาระบบบัญชีและการควบคุมภายในสินทรัพย์ถาวร และเพื่อเสนอแนะแนวทางในการปรับปรุงระบบบัญชีและการควบคุมภายในสินทรัพย์ถาวรของสถาบันราชภัฏสุรินทร์ให้มีประสิทธิภาพยิ่งขึ้น ผลการศึกษาพบว่า มีจุดอ่อนและข้อบกพร่องบางประการที่ควรปรับปรุง ได้แก่ การบันทึก การจัดทำทะเบียนกรมธรรม์ประกันภัย ประวัติการซ่อมครุภัณฑ์ เป็นต้น

จันทนา สาขากร, สุนทรี จรูญ และนิตยา วงศ์ภินันท์วัฒนา (2543) ได้ทำการวิจัยเรื่อง โครงการสำรวจข้อมูล เพื่อจัดทำระบบบัญชีของมหาวิทยาลัยในกำกับของรัฐบาล โดยมีวัตถุประสงค์เพื่อทราบถึงข้อมูลสำคัญสำหรับการจัดทำระบบบัญชีที่เหมาะสมกับมหาวิทยาลัยในกำกับรัฐบาล ผลการศึกษาพบว่า 1) มหาวิทยาลัยส่วนใหญ่เห็นควรให้บริหารงบประมาณในส่วนที่เกี่ยวข้องกับการจัดการรายได้แบบรวมศูนย์ ยกเว้นเงินได้ที่มีแหล่งที่มาจากคณะ/หน่วยงานโดยตรงใช้การบริหารทั้งแบบรวมศูนย์ และการกระจายตามคณะ/หน่วยงานในอัตราส่วนใกล้เคียงกัน 2) มหาวิทยาลัยส่วนใหญ่เห็นควรให้จัดทำทั้งงบการเงินขั้นพื้นฐานและรายงานการเงินอื่นด้วย

ชัยสรรค์ รังคะภูติ, มยุรี วงศ์จรัสเกษม และนงค์นิภา ตุลยานนท์ (2545) ได้ทำการวิจัยเรื่อง การวางระบบบัญชีและการควบคุมภายใน โรงเรียนรัตนาเอื้อวิทยา อำเภอฝาง จังหวัดเชียงใหม่ โดยมีวัตถุประสงค์ 1) เพื่อให้มีระบบบัญชีที่ถูกต้อง ครบถ้วน 2) เพื่อให้มีการควบคุมภายในที่มีประสิทธิภาพ 3) เพื่อให้มีการจัดการเอกสารต่าง ๆ ที่เกี่ยวข้องอย่างเหมาะสมและทันเวลา 4) เพื่อให้มีรายงานเพื่อผู้บริหารอย่างเหมาะสม ผลการศึกษาพบว่า