

**โครงร่างค้นคว้าอิสระ**

**ระบบบัญชี ศึกษากรณีวิทยาลัยนวัตกรรมการจัดการ มหาวิทยาลัยเทคโนโลยีราชมงคลรัตนโกสินทร์**

**นางสาวศิรารัศม์ เตชะดำรงค์วิจิตร**

**โครงร่างค้นคว้าอิสระนี้เป็นส่วนหนึ่งของการศึกษาตาม**

**หลักสูตรบริหารธุรกิจมหาบัณฑิต ปีการศึกษา 2559**

**โครงการบริหารธุรกิจมหาบัณฑิต (MBA)**

**วิทยาลัยนวัตกรรมการจัดการ มหาวิทยาลัยเทคโนโลยีราชมงคลรัตนโกสินทร์**

**บทนำ**

**ความเป็นมาและความสำคัญของปัญหา**

วิทยาลัยนวัตกรรมการจัดการเป็นวิทยาลัยในสังกัดมหาวิทยาลัยเทคโนโลยีราชมงคลรัตนโกสินทร์ ซึ่งได้รับการจัดตั้งขึ้นตามมติสภามหาวิทยาลัย เมื่อวันที่ 27 กรกฎาคม พ.ศ. 2552 มีฐานะเทียบเท่าคณะ โดยมีวัตถุประสงค์เพื่อจัดการเรียนการสอนในระดับบัณฑิตศึกษา ในปีการศึกษา 2554 วิทยาลัยได้เริ่มเปิดสอนระดับ ปริญญาเอก 2 หลักสูตร คือ หลักสูตรบริหารธุรกิจดุษฎีบัณฑิต (D.B.A.) และหลักสูตรรัฐประศาสนศาสตรดุษฎีบัณฑิต (D.P.A.)

ต่อมาในปี 2556 วิทยาลัยฯได้เปิดหลักสูตรใหม่เพิ่มอีก 1 หลักสูตร คือหลักสูตรรัฐประศาสนศาสตรมหาบัณฑิต และรัฐประศาสนศาสตรดุษฎีบัณฑิต (M.P.A & D.P.A.) ซึ่งเป็นหลักสูตรที่มีความต่อเนื่องกันระหว่างระดับปริญญาโทกับ ระดับปริญญาเอก โดยรับบุคคลที่สำเร็จการศึกษาระดับปริญญาตรีทุกสาขาเข้าศึกษาในหลักสูตรรัฐประศาสนศาสตร มหาบัณฑิต(M.P.A.) ระยะเวลาการศึกษา 1 ปีครึ่ง (3 ภาคเรียนปกติและ 1 ภาคฤดูร้อน) เมื่อหลังจากสำเร็จการศึกษาในระดับปริญญาโทตามหลักสูตรของวิทยาลัย นักศึกษาสามารถเข้าศึกษาต่อเนื่องในระดับปริญญาเอก หลักสูตรรัฐประศาสนศาสตรดุษฎีบัณฑิต (D.P.A.) ได้ทันทีโดยใช้เวลาศึกษาในระดับดุษฎีบัณฑิต 2 ปี (4 ภาคเรียน ปกติและ 1 ภาคฤดูร้อน) และในปีการศึกษา 2557 วิทยาลัยได้เปิดสอนหลักสูตรบริหารธุรกิจมหาบัณฑิต (M.B.A.) เพิ่มขึ้นอีก 1 หลักสูตร ใช้เวลาศึกษา 2 ปี (6 ภาคการศึกษา) (หนังสือแนะนำหลักสูตรวิทยาลัยนวัตกรรมการจัดการ: 2558)

ปี2558 มีการเปลี่ยนแปลงการบริหาร ตามข้อบังคับมหาวิทยาลัยเทคโนโลยีราชมงคลรัตนโกสินทร์ ว่าด้วยวิทยาลัยนวัตกรรมการจัดการ ตามข้อบังคับ “ข้อ 5 ให้จัดตั้งวิทยาลัยหนึ่งขึ้นเป็นหน่วยงานภายในที่มีฐานะเทียบเท่าคณะ เรียกว่า “วิทยาลัยนวัตกรรมการจัดการ (College of Innovation Management)” เพื่อเป็นผู้นำในการจัดการศึกษาวิชาชีพ ด้านการบริหารจัดการธุรกิจ สู่สังคมการประกอบการ เพื่อการพัฒนาระบบเศรษฐกิจของประเทศอย่างยั่งยืน และเป็นวิทยาลัยแห่งสังคมการประกอบการเพื่อความยั่งยืนทางธุรกิจ” ดังนั้นผู้บริหารวิทยาลัยนวัตกรรมการจัดการจึงต้องให้ความสำคัญในการดำเนินงานในด้านต่างๆให้เป็นระบบ “การวางแผนระบบการควบคุมภายใน เป็นกลไกที่สำคัญและเป็นเครื่องมือในการบริหารงานในหน่วยงาน ไม่ว่าจะเป็นการจัดการในภาครัฐหรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทำให้การปฏิบัติงานและการจัดการของหน่วยงานบรรลุตามวัตถุประสงค์(กรมบัญชีกลาง กระทรวงการคลัง, ม.ป.ป)” การวางระบบที่แต่ละองค์กรควรให้ความสำคัญ คือการวางระบบบัญชี โดยปรียาพร วงศ์อนุตรโรจน์ (2542) กล่าวว่า “งานการเงิน บัญชี และงบประมาณ เป็นงานส่วนหนึ่ง ของงานธุรการที่มีความสำคัญเป็นอย่างยิ่งในการควบคุมและตรวจสอบ การรับและเบิกจ่ายเงิน การจัดทำบัญชีรายรับ รายจ่ายการควบคุม และการตรวจสอบเกี่ยวกับการเงิน การบัญชีของสถานศึกษา รวมถึงการจัดทำงบประมาณประจำปี

จากที่กล่าวมาข้างต้นเล็งเห็นว่าวิทยาลัยนวัตกรรมการจัดการควรมีระบบบัญชีที่มีประสิทธิภาพ เพราะในปัจจุบันวิทยาลัยนวัตกรรมการจัดการ ใช้ระบบบัญชีส่วนกลางของกองคลัง มหาวิทยาลัยเทคโนโลยีราชมงคลรัตนโกสินทร์ ด้วยโครงสร้างองค์กรมีความซับซ้อนทำให้มีขั้นตอนในการดำเนินงานมีความล่าช้า ดังนั้นวิทยาลัยควรมีระบบบัญชีที่ดี และมีระบบบัญชีเป็นของตนเอง ข้อมูลทางบัญชีและการความคุมภายในที่ดีจะส่งผลให้ได้ข้อมูลทางบัญชีที่ถูกต้อง น่าเชื่อถือ ทำให้ผู้บริหารทราบถึงผลการดำเนินงานที่แท้จริงผู้บริหารสามารถนำข้อมูลที่ได้มาช่วยในการวางแผนการดำเนินงานได้อย่างมีประสิทธิภาพและบรรลุวัตถุประสงค์

**คำถามวิจัย**

1.แนวทางในการปฏิบัติงานใดที่จะทำให้การดำเนินงานของวิทยาลัยนวัตกรรมการจัดการมีความรวดเร็ว ถูกต้องและเป็นไปตามมาตรฐานของสำนักงานตรวจเงินแผ่นดิน

2.แนวทางในการจัดเก็บข้อมูลอย่างไรที่จะทำให้การจัดเก็บข้อมูลเป็นระบบและมีประสิทธิภาพเพิ่มขึ้น

3.ควรจัดทำคู่มืออย่างไรที่จะทำให้ผู้ปฏิบัติงานเข้าใจขั้นตอนในการปฏิบัติงานอย่างถ่องแท้

4.ลดขั้นตอนการทำงานและความผิดพลาดในการรับ-ส่งข้อมูลระหว่างหน่วยงานได้อย่างไร

5.การนำเสนอข้อมูลรูปแบบใดช่วยให้ผู้บริหารสามารถนำข้อมูลมาวิเคราะห์ประกอบการตัดสินใจได้อย่างถูกต้องและรวดเร็ว

6.มีแนวทางที่ช่วยแก้ปัญหาเดิมที่เคยมีให้ตอบสนองความต้องการของทุกฝ่ายได้

**วัตถุประสงค์ของการวิจัย**

1.ศึกษาแนวทางในการปฏิบัติงานที่จะทำให้การดำเนินงานของวิทยาลัยนวัตกรรมการจัดการ มีความรวดเร็ว ถูกต้องและเป็นไปตามมาตรฐานของสำนักงานตรวจเงินแผ่นดิน  
 2.ศึกษาแนวทางที่จะส่งผลให้การจัดเก็บข้อมูลเป็นไปอย่างมีระบบและมีประสิทธิภาพเพิ่มขึ้น

3.ศึกษาแนวทางในการจัดทำคู่มือสำหรับปฏิบัติงานให้พนักงานวิทยาลัยนวัตกรรมการจัดการเข้าใจการปฏิบัติงานที่รับผิดชอบมากขึ้น

4.ศึกษาวิธีเพื่อลดขั้นตอนการทำงานและความผิดพลาดในการรับ-ส่งข้อมูลระหว่างหน่วยงาน  
 5.ศึกษาแนวทางในการจัดทำข้อมูลที่ช่วยให้ผู้บริหารสามารถนำมาวิเคราะห์และประกอบการตัดสินใจได้อย่างถูกต้องและรวดเร็ว

6.ศึกษาแนวทางเพื่อแก้ปัญหาเดิมที่เคยมีเพื่อตอบสนองความต้องการของทุกฝ่ายได้

**ขอบเขตของการวิจัย**

การศึกษาวิจัยครั้งนี้เป็นการวิจัยเชิงคุณภาพ มีขอบเขตของการวิจัย ดังนี้

1.ขอบเขตด้านเนื้อหา

-ศึกษาโครงสร้างองค์กร

-ศึกษาลักษณะการดำเนินงานของวิทยาลัยนวัตกรรมการจัดการ

-ศึกษาการพัฒนาระบบบัญชี

-ศึกษาการบริหารงานบัญชีการเงินที่มีประสิทธิภาพ

-ศึกษาการควบคุมภายใน

-ศึกษาข้อบังคับการจัดทำบัญชีตามมาตรฐานการจัดทำบัญชีสถานศึกษาสำนักงานตรวจเงินแผ่นดิน

2.ขอบเขตด้านระยะเวลา

- ระยะเวลาที่ใช้ในการศึกษาแนวคิดและทฤษฎีที่เกี่ยวข้อง ตั้งแต่วันที่ 1 เมษายน 2559 ถึงวันที่ 20 มิถุนายน 2559

- ระยะเวลาที่ใช้ในศึกษาโครงสร้างและสัมภาษณ์ผู้ปฏิบัติงานในวิทยาลัยนวัตกรรม การจัดการ ตั้งแต่วันที่ 21 มิถุนายน 2559 ถึงวันที่ 15 กรกฎาคม 2559

3.ขอบเขตด้านประชาการ

เก็บข้อมูลจากการสัมภาษณ์พนักงานฝ่ายสนับสนุนของวิทยาลัยนวัตกรรม 8 ท่าน

**ประโยชน์ที่ได้รับ**

1.วิทยาลัยนวัตกรรมการจัดการมีแนวทางในการปฏิบัติงานให้มีความรวดเร็ว ถูกต้อง และเป็นไปตามมาตรฐานของสำนักงานตรวจเงินแผ่นดิน

2.วิทยาลัยนวัตกรรมการจัดการมีแนวทางในการจัดเก็บข้อมูลอย่างเป็นระบบมีประสิทธิภาพเพิ่มขึ้น และสามารถตรวจสอบได้

3.วิทยาลัยนวัตกรรมการจัดการมีคู่มือสำหรับปฏิบัติงานให้พนักงานเข้าใจการปฏิบัติงานที่รับผิดชอบมากขึ้น

4.วิทยาลัยนวัตกรรมการจัดการสามารถลดขั้นตอนการทำงานและความผิดพลาดในการรับ-ส่งข้อมูลระหว่างหน่วยงาน

5.ผู้บริหารวิทยาลัยนวัตกรรมการจัดการสามารถนำข้อมูลมาวิเคราะห์และประกอบการตัดสินใจได้อย่างถูกต้องและรวดเร็ว

6.วิทยาลัยนวัตกรรมการจัดการแก้ปัญหาเดิมที่เคยมีและตอบสนองความต้องการของทุกฝ่ายได้

**นิยามศัพท์ที่ใช้ในการวิจัย**

1.มหาวิทยาลัย หมายถึง มหาวิทยาลัยเทคโนโลยีราชมงคลรัตนโกสินทร์

2.วิทยาลัย หมายถึง วิทยาลัยนวัตกรรมการจัดการ มหาวิทยาลัยเทคโนโลยีราชมคลรัตนโกสินทร์

3.ระบบบัญชี หมายถึง ขั้นตอนการปฏิบัติเกี่ยวกับการรวบรวมข้อมูล เอกสารทางการเงินต่างๆที่เป็นหลักฐานในการบันทึกบัญชี สมุดบัญชี เครื่องมือ อุปกรณ์ ตลอดจนวิธีการที่ใช้ในการบัญชี การจัดทำรายงานเสนอต่อผู้บริหารและบุคคลภายนอก ช่วยให้มีข้อมูลประกอบการบริหารงานให้บรรลุตามวัตถุประสงค์

4.ผู้ปฏิบัติงานด้านการเงินและบัญชี หมายถึง ผู้ที่เกี่ยวข้องกับระบบบัญชี และผู้ปฏิบัติหน้าที่ด้านการเงิน บัญชี งบประมาณ และพัสดุ ที่ปฏิบัติงานอยู่ในวิทยาลัยนวัตกรรมการจัดการ

5.การควบคุมภายใน หมายถึง กระบวนการในการปฏิบัติงานของหน่วยงานหรือองค์กรที่สร้างขึ้นโดยอาศัยระเบียบข้อบังคับเพื่อให้เกิดประสิทธิภาพและมีประสิทธิผลในการปฏิบัติงานภายในวิทยาลัยนวัตกรรมการจัดการ (นางสาคร ช่วยดำรงค์: 2553)

**การทบทวนวรรณกรรม**

**แนวคิดเกี่ยวกับระบบบัญชี**

ระบบบัญชี คือ ขั้นตอนการปฏิบัติเกี่ยวกับการจัดเก็บรวบรวมข้อมูลและเอกสารทางการเงินต่าง ๆ ที่เป็นหลักฐานในการบันทึกบัญชี เครื่องมือ อุปกรณ์ ตลอดจนวิธีการที่ใช้ในการบันทึกบัญชี การจัดทำรายงานเสนอต่อบุคคลและหน่วยงานที่เกี่ยวข้อง ทั้งภายนอกและภายในหน่วยงาน และส่งผลให้ผู้บริหารมีข้อมูลประกอบการบริหารงานในความรับผิดชอบของตนให้บรรลุ ตามวัตถุประสงค์(ดุษณี ส่องเมือง: 2555, วิไลวีระปรีย และจงจิตต์ หลีกภัย: 2540 )

ระบบบัญชีมีความสำคัญกับองค์กรเป็นอย่างมาก เพราะระบบบัญชีจะช่วยให้การบันทึกบัญชีครบถ้วน ได้ข้อมูลที่ถูกต้อง เชื่อถือได้ ข้อมูลที่ได้จากระบบบัญชีสามารถนำมาใช้วางแผนได้อย่างมีประสิทธิภาพ ทั้งยังเป็นแนวทางในการปฏิบัติงานเป็นไปตามแผน และช่วยสนับสนุนการตัดสินใจของผู้บริหาร จะเห็นได้ว่าระบบบัญชีนั้นเป็นสิ่งจำเป็นในองค์กร ด้วยเหตุผลนี้เราจึงศึกษาระบบบัญชี พร้อมทั้งเทคนิค ในการปฏิบัติงานด้านบัญชีขององค์กร เพื่อนำหลักการที่ได้จากการศึกษามาใช้ในองค์กร ทำให้ได้ข้อมูลทางบัญชีที่ถูกต้องและตอบสนองความต้องการและส่งผลให้ผู้ใช้ตัดสินใจได้ถูกต้องและทันต่อเวลา(ศิวกร จงสุขศิริ: 2553)

ผู้วิจัยมีความสนใจศึกษาระบบบัญชี ดังนี้ ระบบบัญชีแยกประเภท ระบบบัญชีการรับเงิน ระบบบัญชีการเงินจ่าย ซึ่งในแต่ละระบบมีรายละเอียดดังนี้

1.ระบบบัญชีแยกประเภท

บัญชีที่รวบรวมการบันทึกรายการที่เกิดขึ้นไว้เป็นหมวดหมู่ หลังจากการบันทึกรายการในสมุดรายวันทั่วไป เรียบร้อยแล้ว จัดเรียงลำดับผังบัญชีของกิจการ เช่น บัญชีเงินสดเป็นบัญชีที่รวบรวมรายการที่เกี่ยวกับเงินสด  บัญชีลูกหนี้ เป็นบัญชีที่รวบรวม รายการที่เกี่ยวกับลูกหนี้ การบันทึกรายการในแต่ละบัญชี จะบันทึกไม่ปะปนกันเพื่อให้ตรงตามข้อเท็จจริง เพื่อความเป็นระเบียบเรียบร้อยและสะดวก ในการหาหรือแก้ไขข้อผิดพลาด  ระบบบัญชีแยกประเภท พัฒนาขึ้นตามหลักบัญชีสากล รับรองจากกรมสรรพากร เหมาะอย่างยิ่งต่อการเป็นเครื่องมือที่สำคัญสำหรับองค์กรต่าง ๆ มีความสามารถในการจัดทำ รายงานสถิติ รายงานการวิเคราะห์การเงินขององค์กร (Financial Analysis) เพื่อประโยชน์ในด้านการพยากรณ์ การประกอบการตัดสินใจของผู้บริหารเช่น การจัดทำดัชนีชี้วัดทางการเงิน การจัดทำงบกระแสเงินสด(พีเคทีซอฟต์: 2548)

2.ระบบบัญชีการรับเงิน

ในระบบบัญชีรายได้นั้นตัดตอนสิ้นสุดเมื่อขนส่งสินค้าให้ลูกค้าและบันทึกบัญชี เกี่ยวกับการขายและการตั้งลูกหนี้เรียบร้อยแล้ว ในส่วนของการวางบิล การเก็บเงิน การนำเงินสด หรือเช็คฝากธนาคารจะอยู่ในระบบบัญชีการเงินรับ การเงินรับโดยทั่วไปในองค์กรนั้น จะเป็นการรับเงินจากการรับชำระค่าเล่าเรียน และรายได้อื่น(ศิวกร จงสุขศิริ: 2553, ชัยสรรค์ รังคะภูติ มยุรี วงศ์จรัสเกษม และนงนิภา ตุลยานนท์: 2545)

3.ระบบบัญชีการเงินจ่าย

องค์กรแต่ละองค์กรมีการจ่ายเงินแตกต่างกันไป รายจ่ายมีหลายประเภท เช่น จ่ายเงินสดซื้อสินค้า จ่ายเงินชำระหนี้ และค่าใช้จ่ายอื่น เป็นต้น การออกแบบระบบบัญชีจึงต้องแบ่งออกตามประเภท คือ ระบบบัญชีเงินสดย่อย ระบบบัญชีซื้อสินค้าเป็นเงินสด ระบบบัญชีจ่ายเงินเจ้าหนี้ (ชัยสรรค์ รังคะภูติ มยุรี วงศ์จรัสเกษม และนงนิภา ตุลยานนท์: 2545)

ระบบบัญชีหน่วยงานราชการ มีกฎระเบียบเข้มงวด มีการจัดแบ่งหน้าที่รับผิดชอบเป็นหน่วยงานดังนั้นการจัดทำผังทางเดินระบบจะช่วยให้ผู้ปฏิบัติงานเห็นถึงระบบที่มีขั้นตอนและเป็นเครื่องมือขั้นพื้นฐาน ที่จะทำให้ผู้ปฏิบัติงานเข้าใจกับระบบการดำเนินงานโดยมีสัญลักษณ์ที่ใช้กันเป็นมาตรฐานดังตารางที่ 1 (ภาวิณี เพชรสว่าง: 2552, สุขุม โพธิสวัสดิ์, 2553)

|  |  |
| --- | --- |
| **สัญลักษณ์** | **คำอธิบาย** |
|  | จุดเริ่มต้น |
|  | เอกสาร |
|  | ทางเดินของงานและเอกสาร |
|  | A– เรียงตามตัวอักษร  จัดเก็บเอกสาร D – เรียงตามวันที่  N – เรียงตามเลขที่ |
|  | แนบติดกัน |
| i | ผู้ตรวจทาน/ผู้จัดทำเอกสารลงนาม |
| S | ลงนามอนุมัติ |
|  | จุดเชื่อมต่อ |
|  | ทางเลือก |
|  | การปฏิบัติการ |
|  | สมุดบัญชี หรือ สมุดบันทึก |

ที่มา**: การออกแบบระบบบัญชี ดุษณี ส่องเมือง: 2555**

ตารางที่ 1 สัญลักษณ์ที่ใช้ในการเขียนผังทางเดินของงานและเอกสาร

**ระบบการควบคุมภายใน**

“ระบบการควบคุมภายใน เป็นกลไกที่สำคัญและเป็นเครื่องมือในการบริหารงานในหน่วยงาน ไม่ว่าจะเป็นการจัดการในภาครัฐหรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ ซึ่งจะทำให้การปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมา การบริหารงานของหน่วยงานภาครัฐ ได้มีการควบคุมภายในตามที่กระทรวงการคลังประกาศ ให้ใช้เป็นเรื่อง ๆ ไปซึ่งอาจอยู่ในรูปของกฎหมาย ระเบียบ ระบบบัญชี หนังสือสั่งการ และหนังสือตอบข้อหารือต่าง ๆ โดยส่วนใหญ่จะเน้นไปที่การควบคุมด้านการเงินและบัญชี และการปฏิบัติให้ถูกต้องตามระเบียบหรือกฎเกณฑ์ที่ทางราชการกำหนดไว้ ซึ่งไม่ครอบคลุมถึงการจัดการด้านอื่น ๆ นอกเหนือจากด้านการเงินและบัญชีในหน่วยงาน จึงไม่สามารถสะท้อนภาพถึงผลการดำเนินงานในภาพรวมของหน่วยงานได้ ระบบการควบคุมภายในที่ดี ควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์รวมของหน่วยงานนั้น ๆ ว่ามีการดำเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงานอาจเป็นช่องทางรั่วไหลทำให้เกิดความเสียหายในหน่วยงานและการ ดำเนินงานไม่สัมฤทธิ์ผล ทั้งนี้ จากประสบการณ์ในภาครัฐ สาเหตุส่วนหนึ่งเกิดจากการกำหนดหน้าที่และมอบหมายงานในหน่วยงานไม่เหมาะสม การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและการตรวจสอบยังไม่มีประสิทธิภาพเพียงพอ ตลอดจนขาดการประเมินและการบริหารความเสี่ยง

จากเหตุผลและความจำเป็นดังกล่าวข้างต้น กระทรวงการคลังจึงได้กำหนดแนวปฏิบัติเกี่ยวกับระบบการควบคุมภายในสำหรับหน่วยงานต่าง ๆ ในภาคราชการ โดยประยุกต์ตามระบบการควบคุมภายในของ The Committee of Sponsoring Organizations of the Treadway Commission (COSO) ซึ่งเห็นว่าจะเอื้อประโยชน์ต่อการบริหารงานในแต่ละหน่วยงาน อันจะเป็นผลให้การใช้ทรัพยากรของรัฐเป็นไปอย่างมีประสิทธิภาพและสมประโยชน์ยิ่งขึ้น(กรมบัญชีกลาง: ม.ป.ป)”

**ระเบียบวิธีวิจัย**

**1.กรอบแนวคิดการวิจัย**

- วิทยาลัยนวัตกรรมการจัดการมีแนวทางในการปฏิบัติงานให้มีความรวดเร็ว ถูกต้อง และเป็น ไปตามมาตรฐานของสำนักงานตรวจเงินแผ่นดิน

- วิทยาลัยนวัตกรรมการจัดการมีแนวทางในการจัดเก็บข้อมูลอย่างเป็นระบบมีประสิทธิภาพเพิ่มขึ้น และสามารถตรวจสอบได้

- วิทยาลัยนวัตกรรมการจัดการมีคู่มือสำหรับปฏิบัติงานให้พนักงานเข้าใจการปฏิบัติงานที่รับผิดชอบมากขึ้น

- วิทยาลัยนวัตกรรมการจัดการสามารถลดขั้นตอนการทำงานและความผิดพลาดในการรับ-ส่งข้อมูลระหว่างหน่วยงาน

- ผู้บริหารวิทยาลัยนวัตกรรมการจัดการสามารถนำข้อมูลมาวิเคราะห์และประกอบการตัดสินใจได้อย่างถูกต้องและรวดเร็ว

- วิทยาลัยนวัตกรรมการจัดการแก้ปัญหาเดิมที่เคยมีและตอบสนองความต้องการของทุกฝ่ายได้

ระบบบัญชี กรณีศึกษาวิทยาลัยนวัตกรรมการจัดการ มหาวิทยาลัย

เทคโนโลยีราชมงคลรัตนโกสินทร์

**2.วิธีการวิจัย**

ในการศึกษา ระบบบัญชี กรณีศึกษา วิทยาลัยนวัตกรรมการจัดการ มหาวิทยาลัยเทคโนโลยี ราชมงคลรัตนโกสินทร์ มีวิธีการวิจัย ดังนี้

1.การเก็บรวบรวมข้อมูล

2.การศึกษาระเบียบข้อบังคับที่เกี่ยวข้องกับ การจัดทำบัญชีของสถาบันการตามระบบราชการ

3.วางแผนการวางระบบบัญชี

4.การนำระบบบัญชีที่มีประสิทธิภาพมาปรับใช้ในองค์กร

**3.เครื่องมือในการวิจัย**

1.สัมภาษณ์พนักงานวิทยาลัยนวัตกรรมการจัดการจำนวน 8 ท่าน

2.พนักงานส่วนกลางมหาวิทยาลัยเทคโนโลยีราชมงคลรัตนโกสินทร์ ที่เกี่ยวข้องกับการเบิกจ่ายของวิทยาลัยนวัตกรรมการจัดการ

- พนักงานกองคลัง

- พนักงานกองกลาง

- พนักงานตรวจสอบภายใน

**ผลที่คาดว่าจะได้รับจากการวิจัย**

วิทยาลัยนวัตกรรมการจัดการมีแนวทางในการจัดเก็บข้อมูลอย่างเป็นระบบมีประสิทธิภาพเพิ่มขึ้น และสามารถตรวจสอบได้ การปฏิบัติงานให้มีความรวดเร็ว ถูกต้อง และเป็นไปตามมาตรฐานของสำนักงานตรวจเงินแผ่นดิน พนักงานมีคู่มือสำหรับปฏิบัติงานแล้วเข้าใจการปฏิบัติงานที่รับผิดชอบมากขึ้น สามารถลดขั้นตอนการทำงานและความผิดพลาดในการรับ-ส่งข้อมูลระหว่างหน่วยงาน ผู้บริหารสามารถนำข้อมูลมาวิเคราะห์และประกอบการตัดสินใจได้อย่างถูกต้องและรวดเร็ว แล้วยังสามารถจัดการแก้ปัญหาเดิมที่เคยมีและตอบสนองความต้องการของทุกฝ่ายได้

**บทสรุป**

ปี 2558 วิทยาลัยนวัตกรรมการจัดการมีการปรับเปลี่ยนการบริหารงาน แต่เดิมนั้นวิทยาลัยนวัตกรรมการจัดการมีการปฏิบัติงานผ่านส่วนกลางของมหาวิทยาลัยเทคโนโลยีราชมงคลรัตนโกสินทร์ เราจึงเล็งเห็นความสำคัญในการวางระบบการทำงานขององค์กรให้มีประสิทธิภาพและรวดเร็ว ถูกต้อง เพราะการดำเนินงานผ่านส่วนกลางของมหาวิทยาลัยเทคโนโลยีราชมงคลรัตนโกสินทร์จะทำให้เกิดความล่าช้า จากการดำเนินงานที่มีขั้นตอนมาก จึงนำมาซึ่งการศึกษาระบบบัญชี เพื่อเป็นแนวทางในการปรับเปลี่ยนระบบการทำงาน เมื่อวิทยาลัยนวัตกรรมการจัดการมีระบบบัญชีที่มีประสิทธิภาพแล้วนั้น ส่งผลให้วิทยาลัยนวัตกรรมการจัดการมีแนวทางในการจัดเก็บข้อมูลอย่างเป็นระบบมีประสิทธิภาพเพิ่มขึ้น และสามารถตรวจสอบได้ การปฏิบัติงานให้มีความรวดเร็ว ถูกต้อง และเป็นไปตามมาตรฐานของสำนักงานตรวจเงินแผ่นดิน พนักงานมีคู่มือสำหรับปฏิบัติงานแล้วเข้าใจการปฏิบัติงานที่รับผิดชอบมากขึ้น สามารถลดขั้นตอนการทำงานและความผิดพลาดในการรับ-ส่งข้อมูลระหว่างหน่วยงาน ผู้บริหารสามารถนำข้อมูลมาวิเคราะห์และประกอบการตัดสินใจได้อย่างถูกต้องและรวดเร็ว แล้วยังสามารถจัดการแก้ปัญหาเดิมที่เคยมีและตอบสนองความต้องการของทุกฝ่ายได้

**เอกสารอ้างอิง**