บทที่ 1

บทนำ

ที่มาและความสำคัญ

ในอดีตก่อนที่จะมีโปรแกรมบัญชีคอมพิวเตอร์นั้น ในการทำบัญชี นักบัญชีทำบัญชีด้วยมือ อาจส่งผลให้มีการทำงานที่ผิดพลาด ตัวอย่างเช่นเขียนตัวเลขผิด ทำกระดาษขาด จนเป็นเหตุทำให้การทำงานมีความล่าช้าไป ซึ่งข้อมูลทางการบัญชีนั้นมีความสำคัญต่อการตัดสินใจและใช้ในกอบการวางแผนต่าง ๆ หากธุรกิจนั้นมีระบบบัญชีที่รวดเร็วถูกต้องแม่นยำจะส่งผลให้การวางแผนธุรกิจนั้นมีประสิทธิภาพมากขึ้น ดังนั้นรูปแบบการจัดทำบัญชีในตั้งแต่เมื่อประมาณ 20 - 30 ปีที่แล้ว เลยมีการนำเอาเทคโนโลยีสารสนเทศเข้ามาช่วยในการประมวลผล ในอดีตจนถึงปัจจุบันมีโปรแกรมบัญชีที่มีชื่อเสียงให้เลือกใช้มากมาย เช่น SAP กับ Oracle ทั้ง 2 ประเภทเป็นประเภทโปรแกรมที่ได้รับความนิยมมากเป็นอันดับต้น ๆ ของโลกแต่มีค่าใช้จ่ายและราคาค่อนข้างสูง จึงเหมาะกับองค์กรขนาดใหญ่ ส่วนองค์กรขนาดเล็กจะเหมาะกับซอฟต์แวร์ขนาดเล็กผลิตภายในประเทศ เช่น Express , Autoflight , Nanosoft และ WINSpeed หรืออีกทางเลือกคือการจ้างผลิตซอฟต์แวร์ ข้อดีของการจ้างผลิตซอฟต์แวร์คือองค์กรจะได้ซอฟต์แวร์ที่เหมาะสมกับกระบวนการทำงานขององค์กรจริง ๆ ซึ่งซอฟต์แวร์หรือโปรแกรมบัญชีนั้นสามารถช่วยให้ ข้อมูลที่ได้รับมีความถูกต้อง เชื่อถือได้ และมีความรวดเร็วทันต่อเหตุการณ์และนำไปใช้ในการตัดสินใจด้านต่าง ๆ ได้อย่างมีประสิทธิภาพและลดต้นทุน ทำให้ในปัจจุบันโปรแกรมบัญชีนั้นมีความสำคัญเป็นอย่างมาก โดยโปรแกรมบัญชีนั้นต้องสามารถเข้าถึงข้อมูลได้อย่างรวดเร็ว มีการจัดการเก็บข้อมูลที่อยู่อยู่ในรูปแบบของฐานข้อมูลและมีหน้าตาของโปรแกรมที่ใช้งานง่ายและตัวเลขในรายงานต้องถูกต้องนำไปใช้งานต่อได้ (สิ่งที่ควรพิจารณาในการเลือกซื้อโปรแกรมบัญชี 9 ประการ: 2559) และต้องมีระบบควบคุม ตรวจสอบได้ง่ายและป้องกันความผิดพลาดได้

วิทยาลัยนวัตกรรมการจัดการ มหาวิทยาลัยเทคโนโลยีราชมงคลรัตนโกสินทร์ เป็นวิทยาลัยในสังกัดมหาวิทยาลัยเทคโนโลยีราชมงคลรัตนโกสินทร์ มีความต้องการที่จะปรับปรุงระบบบัญชี ซึ่งในการปรับปรุงระบบบัญชีจะต้องนำข้อมูลทางบัญชีที่มีอยู่ก่อนหน้านั้นนำมาปรับปรุงและเปลี่ยนแปลงให้ดีขึ้น ปัจจุบันวิทยาลัยยังใช้ระบบบัญชีของกองคลัง ยังไม่มีระบบบัญชีของตนเอง จึงทำให้เกิดความล่าช้าค้นหาข้อมูลต่าง ๆ ทำให้วิทยาลัยบริหารงานได้ไม่เต็มประสิทธิภาพ ดังนั้นวิทยาลัยจึงต้องการมีระบบบัญชีที่เหมาะสมกับกระบวนการทำงานของวิทยาลัยรองรับต่อไปในอนาคตและซอฟต์แวร์โปรแกรมบัญชีก็เป็นส่วนหนึ่งของระบบบัญชี จึงต้องการศึกษาเกี่ยวกับการใช้งานโปรแกรมทางการบัญชี ความเหมาะสมกับกระบวนการบัญชีของวิทยาลัยและความมีประสิทธิภาพของตัวโปรแกรม

คำถามวิจัย

1. กระบวนการทำงานของระบบบัญชีของวิทยาลัยนวัตกรรมมีขั้นตอนการทำงานอย่างไร
2. เทคโนโลยีใดบ้างที่เหมาะสมและควรนำมาใช้กับกระบวนการทำงานและระบบบัญชีของวิทยาลัยนวัตกรรม
3. โปรแกรมบัญชีที่วิทยาลัยนวัตกรรมการจัดการต้องการนั้นเป็นอย่างไร

วัตถุประสงค์

1. ศึกษากระบวนการทำงานของระบบบัญชีที่วิทยาลัยนวัตกรรมการจัดการ
2. วิเคราะห์และเลือกเทคโนโลยีสารสนเทศที่วิทยาลัยนวัตกรรมใช้อยู่ในปัจจุบัน
3. ศึกษาปัจจัยในการจัดหาโปรแกรมบัญชีที่เหมาะสมกับวิทยาลัยนวัตกรรมการจัดการ

ตัวชี้วัด

1. ความถูกต้องแม่นยำในการประมวลผลของซอฟต์แวร์โปรแกรมบัญชี
2. ความพอใจในการใช้งานซอฟต์แวร์โปรแกรมบัญชี
3. ความรวดเร็วในการทำบัญชี

ประโยชน์ที่คาดว่าจะได้รับ

1. นำข้อมูลที่เกี่ยวกับกระบวนการทำงานของระบบบัญชีมาใช้เป็นเกณฑ์ในการพัฒนาซอฟต์แวร์โปรแกรมบัญชีที่เหมาะสมกับการใช้งานสำหรับระบบบัญชีของวิทยาลัยนวัตกรรม
2. การบริหารระบบบัญชีของวิทยาลัยนวัตกรรมจะมีประสิทธิภาพมากขึ้น เช่น ความถูกต้องแม่นยำของข้อมูล และความสะดวกรวดเร็วในการทำบัญชี
3. พนักงานบัญชีจะทำบัญชีได้สะดวกขึ้น เนื่องจากมีซอฟต์แวร์โปรแกรมบัญชีเป็นเครื่องมือช่วยในการทำงาน
4. ผู้บริหารได้รับรายงานทางบัญชีในรูปแบบที่ต้องการ
5. ประเมินผลการวิเคราะห์ มาใช้ในการวางแผนพัฒนาโปรแกรม
6. พัฒนาระบบบัญชี ตามความต้องการของคณะผู้บริหาร