บทที่ 3

ระเบียบวิธีวิจัย

* **กรอบแนวคิดการวิจัย**

ตัวแปรตาม

1 คุณสมบัติของซอฟแวร์โปรแกรมบัญชี  
2 ความเหมาะสมกับองค์กร  
3 ราคาและความคุ้มค่าในการลงทุน  
4 ความปลอดภัยและการสำรองข้อมูล

ตัวแปรต้น

- โปรแกรมสำเร็จรูปทางการบัญชี

ปรียนันท์ วรรณเมธี (2554) ได้สรุปผลเกี่ยวกับปัจจัยที่มีผลต่อการซื้อโปรแกรมสำเร็จรูปทางการบัญชีว่า ปัจจัยที่มีผลต่อการซื้อโปรแกรมสำเร็จรูปทางการบัญชี คือ ด้านผลิตภัณฑ์ (Product)ให้ความสำคัญมาก คำนึงถึงการออกแบบ รองรับได้ทั้งภาษาไทยและภาษาอังกฤษ ทำงานบน windows ได้สามารถจัดทำงบการเงิน และรายงานเฉพาะในแต่ละระบบบัญชีที่ผู้บริหารต้องการได้มากที่สุด นอกจากนี้ ยังคำนึงถึงคุณลักษณะ มีบัญชีแยกประเภทและสมุดรายวันครบถ้วน และเหมาะกับขนาดและประเภทของกิจการและมีระบบที่รองรับ การผ่านรายการที่กิจการสามารถเลือกใช้ให้เหมาะสมกับรายการบัญชีนั้น ๆ มีหลักฐานในการตรวจสอบ การบันทึกบัญชี มีระบบควบคุมการนำเข้า การระมวลผล และผลลัพธ์เพื่อให้สารสนเทศทางการบัญชีมีความถูกต้องครบถ้วนเชื่อถือได้ มีการป้องกันการเข้าถึงข้อมูลและสำรองข้อมูลเมื่อคอมพิวเตอร์ขัดข้อง

จารุณี อภิวัฒน์ไพศาล (2554) ได้สรุปผลเกี่ยวกับปัจจัยในการเลือกซอฟแวร์โปรแกรมบัญชีว่า การเลือกใช้โปรแกรมสำเร็จรูปทางการบัญชี สำหรับธุรกิจ SMEs ผู้เลือกใช้ต้องคำนึงความต้องการของธุรกิจเป็นหลัก ผู้บริหารต้องสนใจและผลักดันแล้วเลือกโปรแกรมที่สามารถตอบสนองต่อความต้องการใช้งาน การเลือกโปรแกรมบัญชีที่เหมาะสมกับธุรกิจจะช่วยเพิ่มประสิทธิภาพในการทำงาน ทำให้ประหยัดเวลา ลดทรัพยากรมนุษย์ ช่วยลดต้นทุนการดำเนินงานทำให้ประหยัดกระดาษและลดความผิดพลาดที่อาจเกิดขึ้นจากการทำงาน ซึ่งการตัดสินใจเลือกใช้นั้นต้องให้ผู้มีส่วนเกี่ยวข้องทั้งหมดร่วมพิจารณาในการสรรหา เพื่อลดการต่อต้าน ไม่ให้ความร่วมมือซึ่งจะนำไปสู่ความล้มเหลวในที่สุด นอกจากนี้สิ่งสำคัญอีกประการหนึ่งคือผู้บริหารต้องพิถีพิถันในการสรรหานักบัญชีมืออาชีพมาปฏิบัติงานเพื่อธุรกิจประสบความสำเร็จตามความมุ่งหวัง

นภาพร ลิขิตวงศ์ขจร และไพลิน ตรงเมธีรัตน์ (2551) ได้สรุปผลเกี่ยวกับปัจจัยที่มีผลต่อการตัดสินใจใช้ซอฟต์แวร์ทางการบัญชีของหน่วยธุรกิจในจังหวัดขอนแก่นว่า ปัจจัยที่มีส่วนสำคัญในการเลือกใช้ซอฟต์แวร์ทางการบัญชีของหน่วยธุรกิจที่ใช้ซอฟต์แวร์ทางการบัญชีในปัจจุบัน ได้แก่ ความเหมาะสมกับกิจการ คุณสมบัติของซอฟต์แวร์ ราคา ความง่ายในการใช้งาน บริการหลังการขายซอฟต์แวร์ การปฏิบัติตามกฎระเบียบของกรมสรรพากร ความมั่นคงและชื่อเสียงของผู้ขาย ตามลำดับ

**ขอบเขตของการวิจัย**

* 1. ประชากร : ผู้บริหารและพนักงานบัญชีของวิทยาลัยนวัตกรรมการจัดการ มหาวิทยาลัยเทคโนโลยีราชมงคลรัตนโกสินทร์ (RCIM)  
  2. กลุ่มตัวอย่าง: ผู้บริหารจำนวน 6 คนและพนักงานบัญชีจำนวน 5 คนของวิทยาลัยนวัตกรรมการจัดการ มหาวิทยาลัยเทคโนโลยีราชมงคลรัตนโกสินทร์ (RCIM)

**วิธีการวิจัย**

* ศึกษารวบรวมข้อมูลเกี่ยวกับซอฟแวร์โปรแกรมบัญชีทั้งในหนังสือ เอกสารต่างๆและอินเตอร์เน็ท
* ศึกษาระบบงานบัญชีของวิทยาลัยนวัตกรรม
* สัมภาษณ์ผู้ใช้งานเกี่ยวกับเรื่องการใช้งานโปรแกรมบัญชีและวิธีการทำงานของพนักงาน
* นำข้อมูลต่างๆมาวิเคราะห์หาข้อสรุปเกี่ยวกับฟังชั่นการทำงานของโปรแกรมบัญชีที่ต้องการ และวิเคราะห์ความต้องการข้อมูลที่จะนำออกมาเป็นรายงาน
* จัดหาตัวซอฟแวร์โปรแกรมบัญชีและติดตั้งระบบพร้อมให้พนักงานทดลองใช้งาน
* สัมภาษณ์ผู้ใช้งานหลังการทดลองใช้งานจริง
* สรุปผลการวิจัยของการจัดหาซอฟแวร์โปรแกรมบัญชี

**เครื่องมือในการวิจัย**

เครื่องมือในการวิจัยนั้นการสัมภาษณ์ ใช้ในการรวบรวมข้อมูลโดยการสนทนา สอบถามปากเปล่า โดยมีการบันทึกข้อมูลในแบบสัมภาษณ์ ซึ่งควรต้องกำหนดประเด็นการสัมภาษณ์ไว้ล่วงหน้า ข้อมูลที่ได้เป็นข้อมูลเชิงคุณภาพ โดยที่ผู้ถูกสัมภาษณ์จะเป็นพนักงานของวิทยาลัยนวัตกรรมที่จำเป็นและต้องการใช้ซอฟแวร์โปรแกรมบัญชีในการทำงานให้มีประสิทธิภาพมากยิ่งขึ้น

**การวิเคราะห์ข้อมูลและสถิติที่ใช้**

วิเคราะห์ข้อมูลที่ได้จากการสัมภาษณ์ผู้บริหารและพนักงานบัญชี โดยใช้สถิติเชิงพรรณนา ค่าสถิติที่ใช้ในการวิเคราะห์คือ ความถี่ และค่าร้อยละ

**สมมติฐานของการวิจัย (ถ้ามี)**

H1: คุณสมบัติต่างๆของซอฟแวร์โปรแกรมบัญชี ฟังค์ชั่นการทำงานความใช้งานง่ายของโปรแกรมบัญชี มีผลต่อการตัดสินใจที่จะใช้งานโปรแกรมบัญชี

H2: ความเหมาะสมและลักษณะการทำงานของโปรแกรมบัญชี มีผลต่อการตัดสินใจที่จะใช้งานโปรแกรมบัญชี

H3: ราคาและความคุ้มค่าในการลงทุน มีผลต่อการตัดสินใจที่จะใช้งานโปรแกรมบัญชี

H4: ความปลอดภัยของข้อมูล มีผลต่อการตัดสินใจที่จะใช้งานโปรแกรมบัญชี