บทที่ 3

ระเบียบวิธีวิจัย

จากการที่ได้ศึกษาแนวคิดและทฤษฎีที่เกี่ยวข้องแล้วนำมาวิเคราะห์ จนได้ปัจจัยที่เกี่ยวข้องดังนี้

**กรอบแนวคิดการวิจัย**

ตัวแปรต้น

- โปรแกรมสำเร็จรูปทางการบัญชี

ตัวแปรตาม

1 คุณสมบัติของซอฟแวร์โปรแกรมบัญชี (บทที่ 2 : 4)  
2 ความเหมาะสมกับองค์กร (บทที่ 2 : 4)  
3 ราคาและความคุ้มค่าในการลงทุน (บทที่ 2 : 4)  
4 ความปลอดภัยและการสำรองข้อมูล (บทที่ 2 : 3 )

ปรียนันท์ วรรณเมธี(2554) ; จารุณี อภิวัฒน์ไพศาล (2554) ; นภาพร ลิขิตวงศ์ขจร และไพลิน ตรงเมธีรัตน์(2551) ได้กล่าวสรุปเกี่ยวกับปัจจัยที่มีผลต่อการจัดหาโปรแกรมทางการบัญชีว่า ต้องคำนึงถึงความเหมาะสมกับกิจการ คุณสมบัติของซอฟต์แวร์ ราคา ความง่ายในการใช้งาน ผู้บริหารต้องเลือกโปรแกรมที่สามารถตอบสนองต่อความต้องการใช้งาน การเลือกโปรแกรมบัญชีที่เหมาะสมกับธุรกิจจะช่วยเพิ่มประสิทธิภาพในการทำงาน ทำให้ประหยัดเวลา ลดทรัพยากรมนุษย์ ช่วยลดต้นทุนการดำเนินงานทำให้ประหยัดกระดาษและลดความผิดพลาดที่อาจเกิดขึ้นจากการทำงาน ซึ่งโปรแกรมต้องมีคุณลักษณะสามารถจัดทำบัญชีแยกประเภทและสมุดรายวันครบถ้วน และเหมาะกับขนาดและประเภทของกิจการและมีระบบที่รองรับ การผ่านรายการที่กิจการสามารถเลือกใช้ให้เหมาะสมกับรายการบัญชีนั้น ๆ มีหลักฐานในการตรวจสอบ การบันทึกบัญชี มีระบบควบคุมการนำเข้า การระมวลผล และผลลัพธ์เพื่อให้สารสนเทศทางการบัญชีมีความถูกต้องครบถ้วนเชื่อถือได้ มีการป้องกันการเข้าถึงข้อมูลและสำรองข้อมูลเมื่อคอมพิวเตอร์ขัดข้อง

**ขอบเขตของการวิจัย**

* ประชากร : คณะผู้บริหาร และเจ้าหน้าที่ทางการบัญชีและเจ้าหน้าที่อื่น ๆ ที่เกี่ยวข้องทั้งหมดของวิทยาลัยนวัตกรรมการจัดการ
* กลุ่มตัวอย่าง : ใช้ตัวอย่างจากประชากรจำนวน 12 คน

**วิธีการวิจัย**

1. ศึกษาที่มาและความสำคัญ

2. ทบทวนวรรณกรรมและวิจัยที่เกี่ยวข้อง

3. ระเบียบวิธีวิจัย

4. วิเคราะห์ข้อมูลจากการสัมภาษณ์

5. ออกแบบและพัฒนาโปรแกรม

6. สรุปผลการวิจัย

**เครื่องมือในการวิจัย**

การศึกษาครั้งนี้ใช้วิธีการวิจัยเชิงคุณภาพ ซึ่งใช้การสัมภาษณ์แบบตัวต่อตัว ( face to face interview ) เป็นการรวบรวมข้อมูลโดยการสนทนา สอบถามปากเปล่า โดยมีการบันทึกข้อมูลในแบบสัมภาษณ์ ซึ่งควรต้องกำหนดประเด็นการสัมภาษณ์ไว้ล่วงหน้า ข้อมูลที่ได้เป็นข้อมูลเชิงคุณภาพ โดยที่ผู้ถูกสัมภาษณ์จะเป็นพนักงานของวิทยาลัยนวัตกรรมที่จำเป็นและต้องการใช้ซอฟแวร์โปรแกรมบัญชีในการทำงานให้มีประสิทธิภาพมากยิ่งขึ้น

**การวิเคราะห์ข้อมูลและสถิติที่ใช้**

วิเคราะห์ข้อมูลที่ได้จากการสัมภาษณ์ผู้บริหารและพนักงานบัญชี โดยใช้สถิติเชิงพรรณนา ค่าสถิติที่ใช้ในการวิเคราะห์คือ ความถี่ และค่าร้อยละ