|  |  |
| --- | --- |
| **ชื่อการค้นคว้าอิสระ** | โปรแกรมสำเร็จรูปทางการบัญชี ศึกษากรณี วิทยาลัยนวัตกรรมการจัดการ มหาวิทยาลัยเทคโนโลยีราชมงคลรัตนโกสินทร์ |
| **ชื่อผู้วิจัย** | นายฐานันดร์ เกตุแก้ว |
| **ชื่อปริญญา** | ปริญญาโท การจัดการ |
| **อาจารย์ที่ปรึกษา** | ดร.พรชัย นฤดมกุล |
| **ปีการศึกษา** | 2559 |
|  |  |
| **บทคัดย่อ** | |
|  | |

วัตถุประสงค์ของงานวิจัย มี 4 ข้อ ประกอบด้วย (1) ศึกษากระบวนการทำงานของระบบบัญชีที่วิทยาลัยนวัตกรรมการจัดการ (2) ศึกษาวิเคราะห์และเลือกเทคโนโลยีสารสนเทศที่เหมาะสม (3) ศึกษาปัจจัยในการพัฒนาโปรแกรมบัญชีที่เหมาะสมกับวิทยาลัยนวัตกรรมการจัดการ (4) พัฒนาซอฟต์แวร์โปรแกรมทางการบัญชีสำหรับวิทยาลัยนวัตกรรมการจัดการ โดยกรอบแนวคิดของงานวิจัย ประยุกต์จาก ทฤษฎีของ ปรียนันท์ วรรณเมธี (2554) ; จารุณี อภิวัฒน์ไพศาล (2554) ; นภาพร ลิขิตวงศ์ขจร และไพลิน ตรงเมธีรัตน์ (2551)

วิธีการสำรวจใช้การสุ่มตัวอย่างแบบเฉพาะเจาะจง โดยการสัมภาษณ์เชิงลึกกับผู้บริหาร และ เจ้าหน้าที่ทั้งหมดที่เกี่ยวข้องทั้งหมดของวิทยาลัยนวัตกรรมการจัดการ โดยกลุ่มตัวอย่างที่ใช้ในการวิจัยประกอบด้วยผู้บริหารและผู้ที่เกี่ยวข้องการงานด้านบัญชี จำนวน 12 คน และสรุปข้อมูลที่ได้จากการสัมภาษณ์

ผลการศึกษา พบว่า (1) พนักงานส่วนใหญ่มีความเห็นว่าโปรแกรมทางบัญชีใช้งานยากและต้องใช้เวลาเรียนรู้นาน (2) ต้องการโปรแกรมที่ใช้งานง่าย (3) ต้องการโปรแกรมที่ประมวลผลได้รวดเร็วและถูกต้อง (4) โปรแกรมต้องสามารถจัดทำรายงานทางการเงินและรายงานทางการบัญชีได้ ผลดังกล่าวสามารถตีความได้ว่า พัฒนาโปรแกรมทางการบัญชีเพื่อใช้ในการจัดทำบัญชีของวิทยาลัยนวัตกรรมการจัดการ และสามารถจัดทำรายงานทางการเงินและรายงานสำหรับผู้บริหารเพื่อใช้ในการตัดสินใจ หลังจากพัฒนาโปรแกรมแล้วเสร็จ ได้ทำการทดสอบระบบโดยใช้การคีย์ข้อมูลที่เป็นรายการทางบัญชีไป ปรากฎว่า โปรแกรมสามารถทำงานได้อย่างถูกต้องและรวดเร็ว

**คำสำคัญ : โปรแกรมสำเร็จรูปทางบัญชี, วิทยาลัยนวัตกรรมการจัดการ, มหาวิทยาลัยเทคโนโลยีราชมงคลรัตนโกสินทร์**