|  |  |
| --- | --- |
| **ชื่อการค้นคว้าอิสระ** | โปรแกรมสำเร็จรูปทางการบัญชี ศึกษากรณี วิทยาลัยนวัตกรรมการจัดการ มหาวิทยาลัยเทคโนโลยีราชมงคล รัตนโกสินทร์ |
| **ชื่อผู้วิจัย** | นายฐานันดร์ เกตุแก้ว |
| **ชื่อปริญญา** | ปริญญาโท การจัดการ |
| **อาจารย์ที่ปรึกษา** | ดร.พรชัย นฤดมกุล |
| **ปีการศึกษา** | 2559 |
|  |  |
| **บทคัดย่อ** | |
|  | |

การวิจัยนี้มีวัตถุประสงค์เพื่อ (1) ศึกษากระบวนการทำงานของระบบบัญชีที่วิทยาลัยนวัตกรรมการจัดการ (2) ศึกษาวิเคราะห์และเลือกเทคโนโลยีสารสนเทศที่เหมาะสม (3) ศึกษาปัจจัยในการพัฒนาโปรแกรมบัญชีที่เหมาะสมกับวิทยาลัยนวัตกรรมการจัดการ

วิธีดำเนินการวิจัย เริ่มจากศึกษาที่มาและความสำคัญของงานวิจัย จากนั้นค้นหาและทบทวนงานวิจัยและวรรณกรรมที่เกี่ยวข้อง ต่อมาจึงมากำหนดกรอบแนวคิด ขอบเขตของงานวิจัยและเครื่องมือที่ใช้ในการวิจัย จากนั้นจึงทำการเก็บข้อมูลโดยจะใช้การสัมภาษณ์ เมื่อได้ข้อมูลจากสัมภาษณ์กลุ่มตัวอย่างเสร็จแล้ว จึงนำมาวิเคราะห์และออกแบบพัฒนาโปรแกรมที่เหมาะสมและสรุปผลการวิจัย

ผลการวิจัยพบว่า 1) ผู้ให้สัมภาษณ์ส่วนใหญ่ไม่เคยใช้โปรแกรมบัญชีมาก่อน 2) โปรแกรมบัญชีที่ให้ผู้ให้สัมภาษณ์ส่วนใหญ่เคยใช้คือ Microsoft Excel 3) ปัญหาในการใช้โปรแกรมบัญชีของผู้ให้สัมภาษณ์ส่วนใหญ่คือใช้งานยาก ต้องใช้เวลาเรียนรู้นาน 4) โปรแกรมบัญชีที่ดีในมุมมองของผู้ให้สัมภาษณ์ส่วนใหญ่เห็นว่าต้องสามารถประมวลผลได้อย่างรวดเร็วและถูกต้อง 5) ผู้ให้สัมภาษณ์ส่วนใหญ่เลือกที่จะการซื้อซอฟต์แวร์สำเร็จรูปมากกว่าการจ้างพัฒนาซอฟต์แวร์ 6) ยี่ห้อของซอฟต์แวร์ไม่สำคัญเท่าฟังค์ชั่นการใช้งานและราคา 7) ในกรณีที่ต้องจ้างพัฒนาซอฟต์แวร์ควรใช้เวลา 1 – 3 เดือน และใช้งบประมาณอยู่ระหว่าง 100000 – 500000 บาท 8) ผู้ให้สัมภาษณ์ส่วนใหญ่คิดว่าผู้บริหารต้องการดูงบกำไรขาดทุนมากที่สุด 9) ผู้ให้สัมภาษณ์คิดว่าโปรแกรมบัญชีควรมีระบบที่สามารถกำหนดสิทธิ์ในการเข้าถึงข้อมูลได้ 10) พนักงานผู้ใช้โปรแกรมไม่ควรลบหรือแก้ไขข้อมูลในระบบได้ 11) ควรมีการสำรองข้อมูลทั้งหมดอย่างสม่ำเสมอ และ 12) ผู้ให้สัมภาษณ์ทุกคนเห็นตรงกันว่าควรมีการลงทุนด้านความปลอดภัยเพิ่ม

**คำสำคัญ : โปรมแกรมบัญชี โปรแกรมบัญชีออนไลน์**