|  |  |
| --- | --- |
| **ชื่อการค้นคว้าอิสระ** | การพัฒนาโปรแกรมสำเร็จรูปทางการบัญชี: วิทยาลัยนวัตกรรมการจัดการ มหาวิทยาลัยเทคโนโลยีราชมงคลรัตนโกสินทร์ |
| **ชื่อผู้วิจัย** | นายฐานันดร์ เกตุแก้ว |
| **ชื่อปริญญา** | บริหารธุรกิจมหาบัณฑิต  การจัดการ |
| **อาจารย์ที่ปรึกษา** | ดร.พรชัย นฤดมกุล, CFE |
| **ปีการศึกษา** | 2559 |
|  |  |
| **บทคัดย่อ** | |
|  | |

วัตถุประสงค์ของการวิจัยได้แก่ 1) เรียนรู้เกี่ยวกับโปรแกรมระบบบัญชี 2) วิเคราะห์และเลือกเทคโนโลยีที่เหมาะสม 3) เรียนรู้ปัจจัยสำหรับการพัฒนาโปรแกรมบัญชี 4) พัฒนาโปรแกรมบัญชี กรอบแนวความคิดประกอบด้วย ตัวแปรอิสระและตัวแปรตาม โดยตัวแปรอิสระ คือ คุณลักษณะของโปรแกรมระบบบัญชี และตัวแปรตาม คือ โปรแกรมบัญชีที่เหมาะสมกับวิทยาลัยนวัตกรรมการจัดการ

การสุ่มตัวอย่างใช้การสุ่มแบบเฉพาะเจาะจง โดยเลือกเฉพาะพนักงานจำนวน 12 คน ที่เกี่ยวข้องกับการทำบัญชีและใช้รายงานทางการเงิน วิธีที่ใช้ในการวิจัยคือการสัมภาษณ์เชิงลึก และใช้การวิเคราะห์เนื้อหาในการวิเคราะห์ข้อมูล

การพัฒนาโปรแกรมบัญชีพบว่า 1) ได้โปรแกรมบัญชีที่เหมาะสมสำหรับวิทยาลัยนวัตกรรมการจัดการ 2) ได้เทคโนโลยีที่เหมาะสม 3) ทราบปัจจัยของการพัฒนาโปรแกรมบัญชี 4) การพัฒนาโปรแกรมระบบบัญชี

**คำสำคัญ : โปรแกรมสำเร็จรูปทางบัญชี, วิทยาลัยนวัตกรรมการจัดการ, มหาวิทยาลัยเทคโนโลยีราชมงคลรัตนโกสินทร์**