**การประชุมเชิงปฏิบัติการ “งานวิจัย ครั้งที่ 1”**

**หัวข้อ โปรแกรมสำเร็จรูปทางการบัญชี ศึกษากรณี**

**วิทยาลัยนวัตกรรมการจัดการ มหาวิทยาลัยเทคโนโลยีราชมงคล รัตนโกสินทร์**

**ฐานันดร์ เกตุแก้ว**

**รหัสนักศึกษา 3571050072102 รุ่น 8**

**พื้นที่ บพิตรพิมุข จักรวรรดิ**

**อีเมล์ tanandara2014@gmail.com หมายเลขโทรศัพท์ที่ติดต่อได้ 0870236879**

**อาจารย์ที่ปรึกษา**

**ดร.พรชัย นฤดมกุล**

**บทนำ**

* **ความเป็นมา และความสำคัญของปัญหา**

ก่อนหน้าที่จะมีโปรแกรมคอมพิวเตอร์นั้น นักบัญชีจัดทำบัญชีด้วยมือ อาจจะทำให้มีการผิดพลาด มีความล่าช้า ซึ่งข้อมูลทางการบัญชีนั้นมีความสำคัญต่อการตัดสินใจและใช้ในการวางแผนต่างๆ ซึ่งถ้าธุรกิจนั้นมีระบบบัญชีที่รวดเร็วถูกต้องแม่นยำจะทำให้ธุรกิจนั้นมีประสิทธิภาพ ดังนั้นรูปแบบการจัดทำบัญชีในสมัยนี้เลยมีการนำเอาเทคโนโลยีสารสนเทศเข้ามาช่วย นั่นคือโปรแกรมคอมพิวเตอร์ทางการบัญชี ซึ่งในอดีตจนถึงปัจจุบันมีโปรแกรมบัญชีที่มีชื่อเสียงให้เลือกใช้มากมาย เช่น SAP กับ Oracle ทั้งคู่เป็นโปรแกรมที่ได้รับความนิยมมากเป็นอันดับต้นๆของโลกแต่มีค่าใช้จ่ายและราคาค่อนข้างสูง จึงเหมาะกับองค์กรขนาดใหญ่ ส่วนองค์กรขนาดเล็กจะเหมาะกับซอฟแวร์ขนาดเล็กผลิตภายในประเทศ เช่น Express , Autoflight , Nanosoft และ WINSpeed หรืออีกทางเลือกคือการจ้างผลิตซอฟแวร์ ข้อดีของการจ้างผลิตซอฟแวร์คือองค์กรจะได้ซอฟแวร์ที่เหมาะสมกับกระบวนการทำงานขององค์กรจริงๆ ซึ่งซอฟแวร์หรือโปรแกรมบัญชีนั้นจะสามารถช่วยให้ ข้อมูลที่ได้รับมีความถูกต้อง เชื่อถือได้ และมีความรวดเร็วทันต่อเหตุการณ์และนำไปใช้ในการตัดสินใจด้านต่างๆได้อย่างมีประสิทธิภาพและลดต้นทุน ทำให้ในปัจจุบันโปรแกรมบัญชีนั้นมีความสำคัญเป็นอย่างมาก โดยโปรแกรมบัญชีนั้นต้องสามารถเข้าถึงข้อมูลได้อย่างรวดเร็ว มีการจัดการเก็บข้อมูลที่อยู่อยู่ในรูปแบบของ Database และมีหน้าตาของโปรแกรมที่ใช้งานง่ายและตัวเลขในรายงานต้องถูกต้องนำไปใช้งานต่อได้ (สิ่งที่ควรพิจารณาในการเลือกซื้อโปรแกรมบัญชี 9 ประการ: 2559) และต้องมีระบบควบคุม ตรวจสอบได้ง่ายป้องกันความผิดพลาดได้

วิทยาลัยนวัตกรรมการจัดการ มหาวิทยาลัยเทคโนโลยีราชมงคลรัตนโกสินทร์ (RCIM) เป็นวิทยาลัยในสังกัดมหาวิทยาลัยเทคโนโลยีราชมงคลรัตนโกสินทร์ ซึ่งตอนแรกมีแค่ 2 หลักสูตร ต่อมาจึงได้มีการขยายหลักสูตร จึงต้องมีการปรับปรุงระบบบัญชี ซึ่งในการปรับปรุงระบบบัญชีจะต้องนำข้อมูลทางบัญชีที่มีอยู่ก่อนหน้านั้นนำมาปรับปรุงและเปลี่ยนแปลงให้ดีขึ้น แต่เพราะปัจจุบันวิทยาลัยไม่มีระบบบัญชี จึงทำให้เกิดความล่าช้าค้นหาข้อมูลต่างๆ ทำให้วิทยาลัยบริหารงานได้ไม่เต็มประสิทธิภาพ ดังนั้นวิทยาลัยจึงต้องการมีระบบบัญชีที่เหมาะสมกับกระบวนการทำงานของวิทยาลัยรองรับต่อไปในอนาคตและซอฟแวร์โปรแกรมบัญชีก็เป็นส่วนหนึ่งของระบบบัญชี จึงต้องการศึกษาเกี่ยวกับการใช้งานโปรแกรมทางการบัญชี ความเหมาะสมกับกระบวนการบัญชีของวิทยาลัยและความมีประสิทธิภาพของตัวโปรแกรม

* **คำถามของการวิจัย**

1.กระบวนการทำงานของระบบบัญชีของวิทยาลัยนวัตกรรมมีขั้นตอนการทำงานอย่างไร

2.เทคโนโลยีใดบ้างที่เหมาะสมและควรนำมาใช้กับกระบวนการทำงานและระบบบัญชีของวิทยาลัยนวัตกรรม

* **วัตถุประสงค์ของการวิจัย**

1.เพื่อศึกษากระบวนการทำงานของระบบบัญชีของวิทยาลัยนวัตกรรม

2.เพื่อศึกษาวิเคราะห์และออกแบบเทคโนโลยีสารสนเทศที่วิทยาลัยนวัตกรรมใช้อยู่ในปัจจุบัน

3.เพื่อศึกษาหาเทคโนโลยีที่เหมาะสมกับกระบวนการทำงานและระบบบัญชีของวิทยาลัยนวัตกรรม

* **ตัวชี้วัด**

1. ความถูกต้องแม่นยำในการประมวลผลของซอฟแวร์โปรแกรมบัญชี  
2. ความพอใจในการใช้งานซอฟแวร์โปรแกรมบัญชี  
3. ความรวดเร็วในการทำบัญชี

* **ขอบเขตของการวิจัย**

1. ประชากร : องค์กรธุรกิจ,สถาบันการศึกษา  
2. กลุ่มตัวอย่าง: วิทยาลัยนวัตกรรมการจัดการ มหาวิทยาลัยเทคโนโลยีราชมงคลรัตนโกสินทร์ (RCIM)

* **ประโยชน์ที่ได้รับจากการวิจัย**

1.ได้ซอฟแวร์โปรแกรมบัญชีที่เหมาะสมกับการใช้งานสำหรับระบบบัญชีของวิทยาลัยนวัตกรรม

2.ระบบบัญชีของวิทยาลัยนวัตกรรมจะมีประสิทธิภาพมากขึ้น เช่น ความถูกต้องแม่นยำของข้อมูล ความสะดวกและรวดเร็วในการทำบัญชี

3. พนักงานบัญชีจะทำบัญชีได้สะดวกขึ้น เนื่องจากมีซอฟแวร์โปรแกรมบัญชีเป็นเครื่องมือช่วยในการทำงาน

3. ผู้บริหารได้รับรายงานทางบัญชีในรูปแบบที่ต้องการ

* **นิยามศัพท์ (ถ้ามี)**

**โปรแกรมสำเร็จรูปทางการบัญชี** หมายถึง โปรแกรมคอมพิวเตอร์ที่ได้มีการพัฒนาขึ้นเพื่อใช้สำหรับงานทางด้านบัญชี ซึ่งสามารถเก็บบันทึก ประมวลผลและแสดงรายงานเกี่ยวกับรายการค้า ที่เกิดขึ้นได้วิทยาลัยนวัตกรรมการจัดการ RCIM คือสถานอุดมศึกษาของมหาวิทยาลัยเทคโนโลยีราชมงคลสำหรับนักศึกษาระดับบัณฑิตศึกษาปริญญาโทและปริญญาเอก

**ระบบปฏิบัติการ** คือซอฟต์แวร์ที่ทำหน้าที่เป็นตัวกลางระหว่างฮาร์ดแวร์และซอฟต์แวร์ประยุกต์ทั่วไป บางครั้งเราอาจะเห็นระบบปฏิบัติการเป็นเฟิร์มแวร์ก็ได้ ระบบปฏิบัติการมีหน้าที่หลัก ๆ คือ การจัดสรรทรัพยากรในเครื่องคอมพิวเตอร์ เพื่อให้บริการซอฟต์แวร์ประยุกต์ ในเรื่องการรับส่งและจัดเก็บข้อมูลกับฮาร์ดแวร์ เช่น การส่งข้อมูลภาพไปแสดงผลที่จอภาพ การส่งข้อมูลไปเก็บหรืออ่านจากฮาร์ดดิสก์ การรับส่งข้อมูลในระบบเครือข่าย การส่งสัญญานเสียงไปออกลำโพง หรือจัดสรรพื้นที่ในหน่วยความจำ ตามที่ซอฟต์แวร์ประยุกต์ร้องขอ รวมทั้งทำหน้าที่จัดสรรเวลาการใช้หน่วยประมวลผลกลาง ในกรณีที่อนุญาตให้ซอฟต์แวร์ประยุกต์หลายๆ ตัวทำงานพร้อมๆ กัน

**ระบบจัดการฐานข้อมูล** คือระบบที่ประกอบด้วยซอฟต์แวร์ที่ใช้ในการจัดการฐานข้อมูล, จัดเตรียมพื้นที่ในการเก็บ, การเข้าถึง, ระบบรักษาความปลอดภัย, สำรองข้อมูล และสิ่งอำนวยความสะดวกอื่นๆ ระบบจัดการฐานข้อมูลสามารถแบ่งหมวดหมู่ได้ตามแบบจำลองฐานข้อมูลที่สนับสนุน อาทิเช่น เชิงสัมพันธ์ หรือ XML เป็นต้น แบ่งตามประเภทของคอมพิวเตอร์ที่สนับสนุน อาทิเช่น server cluster หรือ โทรศัพท์พกพา เป็นต้น ระบบการจัดการฐานข้อมูลที่นิยมใช้การอย่างแพร่หลายได้แก่ MySQL, PostgreSQL, Microsoft Access, SQL Server, FileMaker,Oracle,Sybase, dBASE, Clipper,FoxPro อื่นๆ ในทุกๆ ซอฟต์แวร์ฐานข้อมูลจะมี Open Database Connectivity (ODBC) driver มาให้ด้วย เพื่ออนุญาตให้ฐานข้อมูลสามารถทำงานร่วมกับฐานข้อมูลแบบอื่นๆ ได้

**การรักษาความปลอดภัยทางข้อมูล** คือ การศึกษาถึงความไม่ปลอดภัยในการใช้งานเทคโนโลยีสารสนเทศที่เกี่ยวข้องกับคอมพิวเตอร์ การวางแผนและการจัดระบบความปลอดภัยในคอมพิวเตอร์ โดยศึกษาถึงสิ่งต่างๆดังนี้

* การรักษาความปลอดภัยในคอมพิวเตอร์ส่วนบุคคล
* การรักษาความปลอดภัยในระบบฐานข้อมูล
* การรักษาความปลอดภัยในเครือข่ายการสื่อสารข้อมูล
* การป้องกันทางกายภาพ
* การวิเคราะห์ความเสี่ยง
* ประเด็นในแง่กฎหมาย
* จรรยาบรรณในเรื่อง "ความปลอดภัยในระบบคอมพิวเตอร์"

**การทบทวนวรรณกรรม**

* **ทฤษฏีต่าง ๆ ที่เกี่ยวข้องกับการวิจัย**

อุษณา ภัทรมนตรี (2558:1-3) ได้ให้ความหมายของระบบสารสนเทศทางบัญชีว่า "ระบบสารสนเทศทางบัญชีที่ใช้โปรแกรมระบบงานบัญชี ในการบันทึก ประมวล จัดประเภท วิเคราะห์การจัดทำรายงานทางบัญชี ระบบงานบัญชีหนึ่งประกอบด้วยระบบงานย่อยหรือวงจรย่อย เช่น ระบบงานบัญชีรายได้ ประกอบกด้วย ระบบงานย่อยในการรับคำสั่งซื้อ การส่งมอบสินค้า การจัดทำบิล การเรียกเก็บหนี้ และระบบงานบัญชีค่าใช้ ประกอบด้วย ระบบงานย่อยในการอนุมัติคำสั่งซื้อการรับสินค้า การบันทึกหนี้ การชำระหนี้ เป็นต้น”

อุษณา ภัทรมนตรี (2558:2-19) ได้อธิบายเกี่ยวกับกรอบงาน COBITว่า "เป็นกรอบงานและแนวปฏิบัติที่ดีที่สุดด้านเทคโนโลยีที่ใช้อ้างอิงระดับสากลทั่วโลก ประกอบด้วยแนวคิดและกลยุทธ์ในการกำกับดูแล การบริหารความเสี่ยง การควบคุมด้านเทคโนโลยีสารสนเทศ เพื่อให้ระบบสารสนเทศเป็นระบบที่มีประสิทธิผลและประสิทธิภาพคุ้มค่าต่อการลงทุนมากที่สุด”

**องค์ประกอบในการเลือกซื้อโปรแกรมซอฟแวร์บัญชี**

1.ด้านบุคลากร

- ผู้ใช้งาน ควรมีส่วนรวมในการทดสอบระบบเพื่อให้โปรแกรมที่เลือกใช้นั้นสามารถตอบสนองความต้องการใช้งานได้อย่างแท้จริงและความมีการฝึกอบรมการใช้งาน

- ผู้บริหาร ควรมีส่วนรวมในการตรวจสอบข้อมูลที่ได้ออกมาจากรายงานว่าถูกต้อง รวดเร็ว ได้ข้อมูลครบถ้วนตามที่ต้องการหรือไม่

2. คุณภาพของโปรแกรม

- ความถูกต้องในการบันทึก ประมวลผลและการออกรายงานมีความถูกต้อง ครบถ้วน และใช้งานง่าย

- เลือกระบบบัญชีที่พัฒนาบน Windows เนื่องจากระบบปฏิบัติการ Windows นั้นเป็นที่นิยม และมีประสิทธิภาพ ใช้งานง่าย

- มีฟังชั่นในการกู้ข้อมูลเวลาเกิดเหตุการณ์ที่ไม่คาดคิด เช่น ไฟดับ

- มีการเก็บข้อมูลลงในระบบฐานข้อมูล

3. เลือกผู้พัฒนาโปรแกรมที่น่าเชื่อถือ

- เลือกบริษัทที่มีความมั่นคงน่าเชื่อถือ มีลูกค้าที่ใช้งานตัวโปรแกรมอยู่จำนวนมาก

- เลือกบริษัทที่มีการพัฒนาซอฟต์แวร์อย่างต่อเนื่องโดยพิจารณาว่าผู้ผลิตพัฒนาโปรแกรมอย่างต่อเนื่องหรือไม่

- สอบถามปัญหาจากผู้ใช้งานที่เคยใช้ซอฟแวร์โปรแกรมบัญชีนี้ต้องมีบริการหลังการขายที่ดี

4. ราคาและความคุ้มค่าต่อการลงทุน

- ต้องคำนวณเปรียบเทียบประโยชน์ที่จะได้รับจากซอฟแวร์โปรแกรมบัญชีนี้กับราคาที่ซื้อว่าตัวโปรแกรมนั้นจะทำให้ระบบงานบัญชีนั้นมีประสิทธิภาพมากขึ้นและตอบสนองความต้องการของผู้ใช้งานหรือไม่

- การเลือกโปรแกรมบัญชีที่ไม่มีคุณภาพจะเพิ่มค่าใช้จ่ายในระยะยาว

* **งานวิจัยที่เกี่ยวข้อง**

ปรียนันท์ วรรณเมธี (2554) ได้สรุปผลเกี่ยวกับปัจจัยที่มีผลต่อการซื้อโปรแกรมสำเร็จรูปทางการบัญชีว่า ปัจจัยที่มีผลต่อการซื้อโปรแกรมสำเร็จรูปทางการบัญชี คือ ด้านผลิตภัณฑ์ (Product)ให้ความสำคัญมาก คำนึงถึงการออกแบบ รองรับได้ทั้งภาษาไทยและภาษาอังกฤษ ทำงานบน window ได้สามารถจัดทำงบการเงิน และรายงานเฉพาะในแต่ละระบบบัญชีที่ผู้บริหารต้องการได้มากที่สุด นอกจากนี้ ยังคำนึงถึงคุณลักษณะ มีบัญชีแยกประเภทและสมุดรายวันครบถ้วน และเหมาะกับขนาดและประเภทของกิจการและมีระบบที่รองรับ การผ่านรายการที่กิจการสามารถเลือกใช้ให้เหมาะสมกับรายการบัญชีนั้น ๆ มีหลักฐานในการตรวจสอบ การบันทึกบัญชี มีระบบควบคุมการนำเข้า การระมวลผล และผลลัพธ์เพื่อให้สารสนเทศทางการบัญชีมีความถูกต้องครบถ้วนเชื่อถือได้ มีการป้องกันการเข้าถึงข้อมูลและสำรองข้อมูลเมื่อคอมพิวเตอร์ขัดข้อง

จารุณี อภิวัฒน์ไพศาล (2554) ได้สรุปผลเกี่ยวกับปัจจัยในการเลือกซอฟแวร์โปรแกรมบัญชีว่า การเลือกใช้โปรแกรมสำเร็จรูปทางการบัญชี สำหรับธุรกิจ SMEs ผู้เลือกใช้ต้องคำนึงความต้องการของธุรกิจเป็นหลัก ผู้บริหารต้องสนใจและผลักดันแล้วเลือกโปรแกรมที่สามารถตอบสนองต่อความต้องการใช้งาน การเลือกโปรแกรมบัญชีที่เหมาะสมกับธุรกิจจะช่วยเพิ่มประสิทธิภาพในการทำงาน ทำให้ประหยัดเวลา ลดทรัพยากรมนุษย์ ช่วยลดต้นทุนการดำเนินงานทำให้ประหยัดกระดาษและลดความผิดพลาดที่อาจเกิดขึ้นจากการทำงาน ซึ่งการตัดสินใจเลือกใช้นั้นต้องให้ผู้มีส่วนเกี่ยวข้องทั้งหมดร่วมพิจารณาในการสรรหา เพื่อลดการต่อต้าน ไม่ให้ความร่วมมือซึ่งจะนำไปสู่ความล้มเหลวในที่สุด นอกจากนี้สิ่งสำคัญอีกประการหนึ่งคือผู้บริหารต้องพิถีพิถันในการสรรหานักบัญชีมืออาชีพมาปฏิบัติงานเพื่อธุรกิจประสบความสำเร็จตามความมุ่งหวัง

นภาพร ลิขิตวงศ์ขจร และไพลิน ตรงเมธีรัตน์ (2551) ได้สรุปผลเกี่ยวกับปัจจัยที่มีผลต่อการตัดสินใจใช้ซอฟต์แวร์ทางการบัญชีของหน่วยธุรกิจในจังหวัดขอนแก่นว่า ปัจจัยที่มีส่วนสำคัญในการเลือกใช้ซอฟต์แวร์ทางการบัญชีของหน่วยธุรกิจที่ใช้ซอฟต์แวร์ทางการบัญชีในปัจจุบัน ได้แก่ ความเหมาะสมกับกิจการ คุณสมบัติของซอฟต์แวร์ ราคา ความง่ายในการใช้งาน บริการหลังการขายซอฟต์แวร์ การปฏิบัติตามกฎระเบียบของกรมสรรพากร ความมั่นคงและชื่อเสียงของผู้ขาย ตามลำดับ

**ระเบียบวิธีวิจัย**

* **กรอบแนวคิดการวิจัย**

ตัวแปรต้น

1 คุณสมบัติของซอฟแวร์โปรแกรมบัญชี  
2 ความเหมาะสมกับองค์กร  
3 ราคาและความคุ้มค่าในการลงทุน  
4 ความปลอดภัยและการสำรองข้อมูล

ตัวแปรตาม

- โปรแกรมสำเร็จรูปทางการบัญชี

ปรียนันท์ วรรณเมธี (2554) ได้สรุปผลเกี่ยวกับปัจจัยที่มีผลต่อการซื้อโปรแกรมสำเร็จรูปทางการบัญชีว่า ปัจจัยที่มีผลต่อการซื้อโปรแกรมสำเร็จรูปทางการบัญชี คือ ด้านผลิตภัณฑ์ (Product)ให้ความสำคัญมาก คำนึงถึงการออกแบบ รองรับได้ทั้งภาษาไทยและภาษาอังกฤษ ทำงานบน window ได้สามารถจัดทำงบการเงิน และรายงานเฉพาะในแต่ละระบบบัญชีที่ผู้บริหารต้องการได้มากที่สุด นอกจากนี้ ยังคำนึงถึงคุณลักษณะ มีบัญชีแยกประเภทและสมุดรายวันครบถ้วน และเหมาะกับขนาดและประเภทของกิจการและมีระบบที่รองรับ การผ่านรายการที่กิจการสามารถเลือกใช้ให้เหมาะสมกับรายการบัญชีนั้น ๆ มีหลักฐานในการตรวจสอบ การบันทึกบัญชี มีระบบควบคุมการนำเข้า การระมวลผล และผลลัพธ์เพื่อให้สารสนเทศทางการบัญชีมีความถูกต้องครบถ้วนเชื่อถือได้ มีการป้องกันการเข้าถึงข้อมูลและสำรองข้อมูลเมื่อคอมพิวเตอร์ขัดข้อง

จารุณี อภิวัฒน์ไพศาล (2554) ได้สรุปผลเกี่ยวกับปัจจัยในการเลือกซอฟแวร์โปรแกรมบัญชีว่า การเลือกใช้โปรแกรมสำเร็จรูปทางการบัญชี สำหรับธุรกิจ SMEs ผู้เลือกใช้ต้องคำนึงความต้องการของธุรกิจเป็นหลัก ผู้บริหารต้องสนใจและผลักดันแล้วเลือกโปรแกรมที่สามารถตอบสนองต่อความต้องการใช้งาน การเลือกโปรแกรมบัญชีที่เหมาะสมกับธุรกิจจะช่วยเพิ่มประสิทธิภาพในการทำงาน ทำให้ประหยัดเวลา ลดทรัพยากรมนุษย์ ช่วยลดต้นทุนการดำเนินงานทำให้ประหยัดกระดาษและลดความผิดพลาดที่อาจเกิดขึ้นจากการทำงาน ซึ่งการตัดสินใจเลือกใช้นั้นต้องให้ผู้มีส่วนเกี่ยวข้องทั้งหมดร่วมพิจารณาในการสรรหา เพื่อลดการต่อต้าน ไม่ให้ความร่วมมือซึ่งจะนำไปสู่ความล้มเหลวในที่สุด นอกจากนี้สิ่งสำคัญอีกประการหนึ่งคือผู้บริหารต้องพิถีพิถันในการสรรหานักบัญชีมืออาชีพมาปฏิบัติงานเพื่อธุรกิจประสบความสำเร็จตามความมุ่งหวัง

นภาพร ลิขิตวงศ์ขจร และไพลิน ตรงเมธีรัตน์ (2551) ได้สรุปผลเกี่ยวกับปัจจัยที่มีผลต่อการตัดสินใจใช้ซอฟต์แวร์ทางการบัญชีของหน่วยธุรกิจในจังหวัดขอนแก่นว่า ปัจจัยที่มีส่วนสำคัญในการเลือกใช้ซอฟต์แวร์ทางการบัญชีของหน่วยธุรกิจที่ใช้ซอฟต์แวร์ทางการบัญชีในปัจจุบัน ได้แก่ ความเหมาะสมกับกิจการ คุณสมบัติของซอฟต์แวร์ ราคา ความง่ายในการใช้งาน บริการหลังการขายซอฟต์แวร์ การปฏิบัติตามกฎระเบียบของกรมสรรพากร ความมั่นคงและชื่อเสียงของผู้ขาย ตามลำดับ

* **วิธีการวิจัย**
* ศึกษารวบรวมข้อมูลเกี่ยวกับซอฟแวร์โปรแกรมบัญชีทั้งในหนังสือ เอกสารต่างๆและอินเตอร์เน็ท
* ศึกษาระบบงานบัญชีของวิทยาลัยนวัตกรรม
* สัมภาษณ์ผู้ใช้งานเกี่ยวกับเรื่องการใช้งานโปรแกรมบัญชีและวิธีการทำงานของพนักงาน
* นำข้อมูลต่างๆมาวิเคราะห์หาข้อสรุปเกี่ยวกับฟังชั่นการทำงานของโปรแกรมบัญชีที่ต้องการ และวิเคราะห์ความต้องการข้อมูลที่จะนำออกมาเป็นรายงาน
* จัดหาตัวซอฟแวร์โปรแกรมบัญชีและติดตั้งระบบพร้อมให้พนักงานทดลองใช้งาน
* สัมภาษณ์ผู้ใช้งานหลังการทดลองใช้งานจริง
* สรุปผลการวิจัยของการจัดหาซอฟแวร์โปรแกรมบัญชี
* **เครื่องมือในการวิจัย**

เครื่องมือในการวิจัยนั้นการสัมภาษณ์ ใช้ในการรวบรวมข้อมูลโดยการสนทนา สอบถามปากเปล่า โดยมีการบันทึกข้อมูลในแบบสัมภาษณ์ ซึ่งควรต้องกำหนดประเด็นการสัมภาษณ์ไว้ล่วงหน้า ข้อมูลที่ได้เป็นข้อมูลเชิงคุณภาพ โดยที่ผู้ถูกสัมภาษณ์จะเป็นพนักงานของวิทยาลัยนวัตกรรมที่จำเป็นและต้องการใช้ซอฟแวร์โปรแกรมบัญชีในการทำงานให้มีประสิทธิภาพมากยิ่งขึ้น

**ผลที่คาดว่าจะได้รับจากการวิจัย**

การศึกษาวิจัยในกรณีนี้เป็นการศึกษาวิจัยในเชิงคุณภาพ โดยการสัมภาษณ์เจาะลึก และนําเสนอสรุปผลการวิเคราะห์ และจัดหาซอฟแวร์โปรแกรมบัญชีที่เหมาะสมและสอดคล้องกับการทำงานของระบบบัญชีของวิทยาลัยนวัตกรรม ซึ่งผลการนําเสนอสามารถสรุปเป็นประเด็นและสาระสําคัญๆ ได้ดังนี้

1. ปัจจัยในการเลือกซื้อซอฟแวร์โปรแกรมได้แก่คุณภาพของตัวซอฟแวร์โปรแกรมบัญชี เช่น ความถูกต้องแม่นยำของข้อมูล มีการประมวลผลรายงานได้อย่างถูกต้องและรวดเร็ว
2. ซอฟแวร์โปรแกรมบัญชีที่ดี ควรถูกออกแบบให้ใช้งานง่ายสำหรับนักบัญชี ซึ่งจะช่วยทำให้เรียนรู้การใช้งานได้อย่างรวดเร็ว
3. พนังงานพอใจในตัวซอฟแวร์โปรแกรมบัญชี เนื่องจากช่วยอำนวยความสะดวกในการทำบัญชี
4. ผู้บริหารพอใจกับรูปแบบและเนื้อหาของรายงาน เนื่องจากซอฟแวร์โปรแกรมบัญชีนั้นมีการประมวลผลที่รวดเร็วแม่นยำความถูกต้องและน่าเชื่อถือ

**บทสรุป**

คาดว่า ปัจจัยที่สำคัญใช้ในการเลือกซอฟแวร์โปรแกรมบัญชีคือ ความสามรถของตัวโปรแกรม ที่มีฟีเจอร์การใช้งานหลากหลาย รองรับได้ทั้งภาษาไทยและภาษาอังกฤษ สามารถจัดทำงบการบัญชีเงิน และสามารถออกรายงานได้ตามความต้องการของผู้บริหาร และเหมาะสมกับขนาดของระบบบัญชีของวิทยาลัยนวัตกรรม และมีการเก็บบันทึกหลักฐานในการตรวจสอบ การบันทึกบัญชี และต้องมีการประมวลผลให้ได้ผลลัพธ์ทางการบัญชีที่มีความถูกต้องครบถ้วน และต้องมีการป้องกันการเข้าถึงข้อมูลและมีความสามารถในการสำรองข้อมูลเมื่อคอมพิวเตอร์ขัดข้อง ซึ่งผู้วิจัยได้มีความคิดเห็นสอดคล้องและเห็นด้วยกับงานวิจัยของ ปรียนันท์ วรรณเมธี (2554) และยังมีงานวิจัยอื่นๆที่เห็นด้วยกับการเลือกใช้ซอฟแวร์โปรแกรมบัญชีจากความเหมาะสมและความสามารถของตัวซอฟแวร์โปรแกรมบัญชี คืองานวิจัยของนภาพร ลิขิตวงศ์ขจร และ ไพลิน ตรงเมธีรัตน์ (2551) ผลการวิจัยพบว่า ปัจจัยที่มีส่วนสำคัญในการเลือกใช้ซอฟต์แวร์ทางการบัญชีของหน่วยธุรกิจที่ใช้ซอฟต์แวร์ทางการบัญชีในปัจจุบัน ได้แก่ ความเหมาะสมกับกิจการ คุณสมบัติของซอฟต์แวร์ ราคา ความง่ายในการใช้งาน บริการหลังการขายซอฟต์แวร์ ความมั่นคงและชื่อเสียงของผู้ขาย

การเลือกซอฟแวร์โปรแกรมบัญชีที่เหมาะสมกับธุรกิจจะช่วยเพิ่มประสิทธิภาพในการทำงาน ทำให้ประหยัดเวลา ช่วยลดต้นทุนในการดำเนินงานและลดความผิดพลาดที่อาจเกิดขึ้นจากการทำงาน ซึ่งการตัดสินใจเลือกใช้นั้นต้องให้ผู้มีส่วนเกี่ยวข้องทั้งหมดร่วมกันพิจารณาในการสรรหา ไม่ว่าจะเป็นพนักงานผู้ใช้งานหรือผู้บริหาร เพื่อสร้างการยอมรับในการตัดสินใจจากทุกๆคน

**เอกสารอ้างอิง**

โครงการสารานุกรมไทยฯ *. การใช้คอมพิวเตอร์ในด้านบัญชี*, 22 มีนาคม 2557 . http://kanchanapisek.or.th/kp6/sub/book/book.php?book=11&chap=4&page=t11-4-infodetail04.html

บริษัท ซอฟท์บิส พลัส จำกัด . *การใช้คอมพิวเตอร์ในการจัดทำและตรวจสอบบัญชี* , 22 มีนาคม 2557 . http://www.softbizplus.com/accounting-principles/394-the-use-of-computers-in-the-preparation-and-auditing

อุษณา ภัทรมนตรี . (2558). *การตรวจสอบและการควบคุมด้านคอมพิวเตอร์ทางบัญชี*. กรุงเทพมหานคร:บริษัท จามจุรีโปรดักส์ จำกัด

ปรียนันท์ วรรณเมธี. (2554). *ปัจจัยที่มีผลต่อการซื้อโปรแกรมสําเร็จรูปทางการบัญชีของอุตสาหกรรมการผลิตในเขตกรุงเทพมหานคร*. ปริญญาโท, วิทยาลัยราชพฤกษ. นนทบุรี.

จารุณี อภิวัฒน์ไพศาล. (2554). *การเลือกใช้โปรแกรมสำเร็จรูปทางการบัญชีให้เหมาะสมสำหรับธุรกิจ SMEs* , มหาวิทยาลัยศิลปากร. กรุงเทพมหานคร

นภาพร ลิขิตวงศ์ขจร และไพลิน ตรงเมธีรัตน์. (2551). *ปัจจัยที่มีผลต่อการตัดสินใจใช้ซอฟต์แวร์ทางการบัญชีของหน่วยธุรกิจในจังหวัดขอนแก่น*. วารสารวิชาการ มหาวิทยาลัยหอการค้าไทย 28(1):33-47.